text:
1Ket inummong ni Josue dagiti amin a tribu ti Israel idiay Sikem ken inayabanna dagiti panglakayen ti Israel, dagiti mangidadaulo kadakuada, dagiti ukomda, ken dagiti opisialda, ket dimmatagda iti imatang ti Dios.
2Kinuna ni Josue kadagiti amin a tattao, “Daytoy ti ibagbaga ni Yahweh a Dios ti Israel, 'Nagnaed dagiti kapuonanyo idi un-unana a panawen iti ballasiw ti Karayan Eufrates—Ni Tera nga ama da Abraham ken Nahor—ket nagdaydayawda kadagiti sabali a dios.
3Ngem innalak ti amayo iti labes ti Eufrates ket impanko iti daga ti Canaan ken inikkak isuna iti adu a kaputotan babaen kenni Isaac nga anakna.
4Ket intedko kenni Isaac da Jacob ken Esau. Intedko kenni Esau ti katurturodan a pagilian ti Sier tapno tagikuaenna, ngem simmalog ni Jacob ken dagiti annakna idiay Egipto.
5Imbaonko da Moises ken Aaron ket pinarigatko dagiti Egipcio babaen kadagiti didigra. Kalpasan dayta, inruarkayo.
6Inruarko dagiti kapuonanyo idiay Egipto ket dimtengkayo iti baybay. Kinamat ida dagiti Egipcio a nakasakay kadagiti lugan a pakigubat ken nakakabalio a lallaki agingga iti Baybay dagiti Runo.
7Idi immawag dagiti kapuonanyo kenni Yahweh, nangikabil isuna iti kinasipnget iti nagbaetanyo kadagiti Egipcio. Pinagsublina ti danum iti nagbisngay a baybay ket nalmesda. Nakitayo ti inaramidko idiay Egipto. Ket nagnaedkayo idiay let-ang iti atiddog a tiempo.
8Impankayo iti daga dagiti Amorreo nga agnanaed iti ballasiw ti Jordan. Nakigubatda kadakayo ket inyawatko ida iti imayo. Tinagikuayo ti dagada ken dinadaelko ida iti sangoananyo.
9Kalpasanna, timmakder ni Balak nga anak ni Sefor nga ari ti Moab ket rinautna ti Israel. Nangibaon isuna iti mangayab kenni Balaam nga anak ni Beor tapno ilunodnakayo.
10Ngem saanak a dimngeg kenni Balaam. Pudno, binendisionannakayo. Kasta nga inispalkayo iti imana.
11Bimmallasiwkayo iti Jordan ket dimtengkayo iti Jerico. Nakigubat dagiti panguloen ti Jerico kadakayo, agraman dagiti Amorreo, dagiti Perezeo, dagiti Cananeo, dagiti Heteo, dagiti Gergeseo, dagiti Heveo, ken dagiti Jebuseo. Intedko ti panagballigiyo kadakuada ken inkabilko ida iti turayyo.
12Imbaonko dagiti alimbubuyog iti sangoananyo, nga isu ti nangpatalaw kadakuada ken kadagiti dua nga ari dagiti Amorreo iti sangoananyo. Saan a napasamak daytoy babaen iti kampilanyo wenno babaen iti baiyo.
13Inikkankayo iti daga a saanyo a trinabaho ken kadagiti siudad a saanyo nga impasdek, ket ita agnanaedkayo kadagitoy. Kankanenyo ti bunga dagiti kaubasan ken kaoliboan a saanyo nga immula.'
14Ita, agbuteng ken agdayawkayo kenni Yahweh iti amin a kinadalus ken kinapudno; ikkatenyo dagiti dios a dinaydayaw dagiti kapuonanyo iti ballasiw ti Eufrates ken idiay Egipto, ket agdayawkayo kenni Yahweh.
15No ipagarupyo a dakes iti panagkitayo ti agdayaw kenni Yahweh, agpilikayo para kadagiti bagbagiyo iti daytoy nga aldaw no siasino ti pagserbianyo, no dagiti dios a dinaydayaw dagiti kapuonanyo iti ballasiw ti Eufrates wenno dagiti dios dagiti Amorreo a makindaga iti pagnanaedanyo. Ngem no maipapan kaniak ken ti balayko, agdayawkami kenni Yahweh.”
16Simmungbat dagiti tattao ket kinunada, “Saanmi pulos a panawan ni Yahweh tapno agserbikami kadagiti sabali a dios,
17ta ni Yahweh a Diostayo ti nangiruar kadatayo ken kadagiti kapuonantayo manipud iti daga ti Egipto, manipud iti balay ti pannakatagabu, ken ti nangaramid kadagidiay naindaklan a pagilasinan iti imatangtayo, ken ti nangaywankadatayo iti amin a dalan a nagnaantayo ken kadagiti amin a nasion a linasattayo.
18Ket pinagtalaw ni Yahweh iti sangoanantayo dagiti amin a tattao, dagiti Amorreo a nagnaed iti daytoy a daga. Isu nga agdayawkami met kenni Yahweh ta isuna ti Diostayo.”
19Ngem kinuna ni Josue kadagiti tattao, “Saanyo a mabalin ti agserbi kenni Yahweh ta nasantoan isuna a Dios; managimon isuna a Dios; saanna a pakawanen dagiti panaglabsing ken basbasolyo.
20No panawanyo ni Yahweh ket agdayawkayo kadagiti ganggannaet a dios, ket agbaw-ingto isuna ken dangrannakayo. Pukawennakayonto, kalpasan a nagaramid isuna iti naimbag kadakayo.”
21Ngem kinuna dagiti tattao kenni Josue, “Saan, agdayawkami kenni Yahweh.”
22Ket kinuna ni Josue kadagiti tattao, “Dakayo dagiti saksi a maibusor kadagiti bagbagiyo a piniliyo ti agdayaw kenni Yahweh.” Kinunada, “Dakami dagiti saksi.”
23“Ita, ikkatenyo dagiti sabali a dios nga adda kadakayo ket ibaw-ingyo dagiti pusoyo kenni Yahweh a Dios ti Israel.”
24Kinuna dagiti tattao kenni Josue, “Agdayawkami kenni Yahweh a Diostayo. Dumngegkami iti timekna.”
25Nangaramid ni Josue iti katulagan kadagiti tattao iti dayta nga aldaw. Nangipaulog isuna kadagiti alagaden ken linlinteg idiay Sikem.
26Insurat ni Josue dagitoy a sasao iti Libro ti Linteg ti Dios. Nangala isuna iti dakkel a bato ket insaadna iti sirok ti kayo a lugo iti asideg ti santuario ni Yahweh.
27Kinuna ni Josue kadagiti amin a tattao, “Kitaenyo! Agbalin a pammaneknek daytoy a bato a maibusor kadatayo. Nangngeg daytoy dagiti amin a sasao nga imbaga ni Yahweh kadatayo. Isu nga agbalin daytoy a saksi a maibusor kadakayo, no ilaksidyo ti Diosyo.”
28Pinagawid ngarud ni Josue dagiti tattao, ti tunggal maysa iti bukodna a tawid.
29Kalpasan dagitoy a banbanag, natay ni Josue nga anak ni Nun, nga adipen ni Yahweh nga addaan iti 110 a tawen.
30Intabonda isuna iti beddeng ti bukodna a tawid idiay Timnatsera, nga adda iti katurturodan a pagilian ti Efraim, iti amianan ti Bantay Gaas.
31Nagdaydayaw ti Israel kenni Yahweh iti amin nga aldaw ni Josue, ken iti amin nga aldaw dagiti panglakayen a nabati a nagbiag iti at-atiddog ngem kenni Josue, isuda a nakapadas kadagiti amin nga inaramid ni Yahweh iti Israel.
32Inkalida idiay Sikem, iti paset ti daga a ginatang ni Jacob kadagiti annak ni Hamor nga ama ni Sikem, dagiti tulang ni Jose nga innala dagiti tattao ti Israel idiay Egipto. Ginatangna daytoy a daga iti sangagasut a bagi ti pirak ken nagbalin daytoy a tawid para kadagiti kaputotan ni Jose.
33Natay met ni Eleazar nga anak ni Aaron. Intabonda isuna idiay Gibea a siudad ni Finees nga anakna, a naited kenkuana. Adda daytoy iti katurturodan a pagilian ti Efraim.


c: text/html

text:
National Center for Biotechnology Information
Ti National Centre for Biotechnology Information (NCBI) ket parte ti United States National Library of Medicine (NLM), ti maysa a sanga ti National Institutes of Health (NIH). Mabirukan ti NCBI idiay Bethesda, Maryland ken napundar idi 1988 babaen ti lehislasion nga inesponsoran babaen ni Senador Claude Pepper.
Ibalayan ti NCBI dagiti serye ti database a maipapan iti bioteknolohia ken biomedisina ken maysa daytoy a nangruna a rekurso para kadagiti ramit ken serbisio ti bioinpormatika. Dagiti nangruna a database ket mairaman ti GenBank para kadagiti sekuensia ti DNA ken ti PubMed, ti maysa a bibliograpiko a database para iti biomediko a literatura. Dagiti sabali pay a database ket mairaman ti database ti NCBI Epigenomics. Amin dagitoy a databas ket mabalin a magun-od iti online babaen ti makina ti panagbiruk ti Entrez.
Inturong idi ti NCBI babaen ni David Lipman, maysa kadagiti kasisigud a mannurat iti programa ti pannakailinia ti sikuensia ti BLAST ken kaaduan a respektado a pigura iti bioinpormatika. Isu ket nangidaulo pay iti maysa a programa iti intramural a panagsukisok, a mairaman dagiti grupo nga indauluan babaen da Stephen Altschul (ti sabali a kimmadua a nagsurat iti BLAST), David Landsman, Eugene Koonin, John Wilbur, Teresa Przytycka, ken Zhiyong Lu. Bimmaba ni David Lipman manipud iti daytoy a puesto idi Mayo 2017.[1]
Dagiti nota ken nagibasaranUrnosen
- ^ "National Library of Medicine Announces Departure of NCBI Director Dr. David Lipman". www.nlm.nih.gov. Naala idi 2017-05-06.

robotstxt: allowed

filter: keep


text:
1Daytoy ti bendision nga inyebkas ni Moises a tao ti Dios a kas panangbendisionna kadagiti tattao ti Israel sakbay iti ipapatayna.
2Kinunana: Naggapu ni Yahweh idiay Sinai ken kasla init a nagsingising manipud iti Seir para kadakuada. Nagraniag isuna manipud idiay Bantay Paran ket immay isuna a kaduana dagiti sangapulo a ribo a nasantoan. Iti makannawan nga imana ket dagiti gilap ti kimat.
3Pudno nga ay-ayatenna dagiti tattao; adda iti imam dagiti amin a nasantoan a tattaona, ket nagrukobda iti sakaanam; inawat ti tunggal maysa dagiti sasaom.
4Siak, a ni Moises, imbilinko kadakayo ti maysa a linteg, maysa a tawid para iti gimong ni Jacob.
5Ket nagbalin nga ari ni Yahweh idiay Jesurun, idi naguummong dagiti mangidadaulo kadagiti tattao, amin dagiti tribu ti Israel.
6Agbiag koma ni Ruben ket saan a matay; nupay bassit ti bilang dagiti tattaona.
7Daytoy ti bendision para kenni Juda. Kinuna ni Moises: Dumngegka, Yahweh, iti timek ni Juda, ket iyegmo manen isuna kadagiti tattaona. Makirangetka para kenkuana; agbalinka a katulonganna maibusor kadagiti kabusorna.
8Maipanggep kenni Levi, kinuna ni Moises: Ti Tummimmo ken ti Unimmo ket kukua ti nakaay-ayoam, ti sinuotmo idiay Massa, ti kinasusikmo kadagiti danum ti Meriba.
9Ti tao a nangibaga iti maipapan iti ama ken inana, “Saanko ida a nakita.” Wenno saanna a binigbig dagiti kabsatna a lallaki, wenno saanna nga inaywanan dagiti bukodna nga annak. Ta binantayanna ti saom ken sinalimetmetanna ti tulagmo.
10Isursurona kenni Jacob dagiti pangngeddengmo, ti Israel a lintegmo. Mangikabilto isuna ti insenso iti sangoanam, ken kadagiti sibubukel a daton a maipuor amin iti altarmo.
11Bendisionam, O Yahweh, dagiti sanikuana, ken awatem ti aramid dagiti imana. Derderem dagiti lumo dagiti tumakder a maibusor kenkuana, ken dagiti lumo dagiti tattao a manggura kenkuana, tapno saandanto a tumakder manen.
12Maipanggep kenni Benjamin, kinuna ni Moises: Ti inayat ni Yahweh ket agbibiag a natalged iti sibayna; salsakniban isuna ni Yahweh iti agmalmalem, ket agnanaed isuna kadagiti nagbaetan dagiti takyag ni Yahweh.
13Maipanggep kenni Jose, kinuna ni Moises: Bendisionan koma ni Yahweh ti dagana kadagiti napapateg a banbanag iti langit, iti linnaaw, ken kadagiti danum nga adda kadagiti uneg ti daga.
14Kadagiti napapateg a banbanag iti apit nga inaramid ti init, kadagiti napapateg a banbanag iti panaglabas dagiti bulbulan,
15kadagiti kasasayaatan a banbanag kadagiti nagkakauna a banbantay, ken kadagiti napapateg a banbanag kadagiti agnanayon a turturod.
16Kadagiti napapateg a banbanag ti daga ken ti kawadwadna, ken iti nasayaat a pagayatanna nga adda iti bassit ken naraboy a kayo. Palubosam a mapan ti bendision iti ulo ni Jose, ken iti mugingna a prinsipe kadagiti kakabsatna a lallaki.
17Ti inauna nga anak ti baka, nadayag isuna, ken dagiti sarana ket dagiti sara ti atap a baka. Babaen kadagitoy, iduronnanto dagiti tattao, aminda, iti pungto ti daga. Dagitoy dagiti sangapulo a ribu ni Efraim; dagitoy dagiti rinibu ni Manases.
18Maipanggep kenni Zabulun, kinuna ni Moises: Agrag-oka, Zabulun, iti iruruarmo, ken sika, Issachar, kadagiti toldam.
19Ayabandanto dagiti tattao kadagiti banbantay. Mangisagotdanto sadiay kadagiti daton ti kinalinteg. Ta susopendanto ti kinawadwad dagiti baybay, ken kadagiti darat iti igid ti baybay.
20Maipanggep kenni Gad, kinuna ni Moises: Madaydayaw koma isuna a mangpalpalawa kenni Gad. Agnaedto isuna sadiay a kasla babai a leon, ket rangkayennanto ti takyag wenno ulo.
21Insabetna ti kasasayaatan a paset para iti bagina, ta sadiay a naisagana ti paset a daga ti mangidadaulo. Immay isuna a kaduana dagiti mangidadaulo kadagiti tattao. Impatungpalna ti hustisia ni Yahweh ken ti pangngeddeng iti Israel.
22Maipanggep kenni Dan, kinuna ni Moises: ni Dan ket anak ti leon a limmagto a rimmuar manipud Bashan.
23Maipanggep kenni Neftali, kinuna ni Moises: napnek ni Neftali iti pabor, ken napnoan iti bendision ni Yahweh, alaem a sanikua ti daga iti laud ken abagatan.
24Maipanggep kenni Aser: kinuna ni Moises: Ad-adda koma a mabendisionan ni Aser ngem kadagiti dadduma nga annak a lallaki; makaay-ayo koma isuna kadagiti kakabsatna a lallaki, ket isawsawna koma dagiti sakana iti lana ti Olibo.
25Maaladan koma ti siudadmo iti landok ken bronse; inggana a sibibiagka, kas kaatiddog dagiti al-aldawmo, kastanto met ti kinatalgedmo.
26Awan iti kas iti Dios, Jesurun—ti nalinteg, nga agluglugan kadagiti langit a mangtulong kadakayo, ken iti dayagna kadagiti ul-ulep.
27Ti agnanayon a Dios ket kamang dagiti tattaona, ken iti sirokna ket dagiti agnanayon a takyag. Papanawennanto ti kabusor manipud iti sangoananyo, ket kunananto, “Dadaelem!”
28Agnaed koma a sitatalged ti Israel. Natalged ti ubbog ni Jacob iti daga ti trigo ken baro nga arak; pudno, mangitinnag koma ti langit iti linnaaw kenkuana.
29Nagasatka, Israel! Siasino ti kas kenka, a tattao nga insalakan ni Yahweh, ti kalasag ti tulongmo, ken ti kampilan ti dayagmo? Agpigergerto nga umay kenka dagiti kabusormo; ibaddekmonto dagiti nangangato a luglugarda.


text:
Jawaharlal Nehru
Ni Jawaharlal Nehru (IPA: [dʒəʋaːɦərˈlaːl ˈneːɦru] (dengngen), 14 Nobiembre 1889 – 27 Mayo 1964),[1] kankanayon anaibagbaga a kas ni Panditji, ket maysa idi nga Indiano a politiko ken estadista, ti maysa nga daulo ti Tignay ti Indiano a Panagwaywaya, ken ti immuna a Kangrunaan a Ministro ti nawaya nga India. Ni Nehru ket nabutosan idi babaen ti Nailian a Kongreso ti India tapno agtakem a kas ti umuna a Kangrunaan a Manistro ti nawaya nga India idi 1947, ken nabutosan manen idi nangabak ti partido Kongreso ti India ti immuna a sapasap a panagbubutos idi 1951. Isu ket maysa kadagiti nangbangon ti internasional a Di Nailinia a Tignay.
Dagiti nagibasaranUrnosen
- ^ Marlay, Ross; Clark D. Neher (1999). Dagiti Patriado ken Tirano : Sangapulo a Dadaulo tiAsia. Rowman & Littlefield. p. 368. ISBN 0-8476-8442-3.
BibliograpiaUrnosen
- Frank Moraes (2008). Jawaharlal Nehru. Jaico Publishing House. ISBN 978-8179926956.
- Sankar Ghose (1993). Jawaharlal Nehru. Allied Publishers. ISBN 978-8170233695.
Dagiti akinruar a silpoUrnosen
Dagiti midia a mainaig ken ni Jawaharlal Nehru iti Wikimedia Commons
Dagiti inadaw a sasao a mainaig ken ni Jawaharlal Nehru iti Wikiquote (iti Ingles)
Dagiti obra a mainaig ken ni Jawaharlal Nehru iti Wikisource (iti Ingles)


text:
Ania ti Kuna ti Biblia?
Agbibiagtayo kadin iti ‘maudi nga al-aldaw’?
Panagkunam?
Wen
Saan
Siguro
Ti kuna ti Biblia
“Kadagiti maudi nga aldaw dumtengto dagiti napeggad a tiempo a narigat a pakilangenan.” (2 Timoteo 3:1) Dagiti padto ti Biblia ken dagiti pasamak ita ket ebidensia nga addatayon iti ‘maudi nga al-aldaw.’
Ania pay ti maammuantayo iti Biblia?
Dagiti gubat, bisin, ginggined, ken epidemia ti makapapatay a sakit ket tanda ti maudi nga al-aldaw.—Mateo 24:3, 7; Lucas 21:11.
Bayat ti maudi nga al-aldaw, kumaro ti kinadakes dagiti tattao ken dida kayat ti agpaidalan iti Dios.—2 Timoteo 3:2-5.
Ania ti masakbayan nga agur-uray kadagiti tattao?
Adda dagiti mamati . . . nga agpatingga ti maudi nga al-aldaw iti pannakadadael ti daga ken ti amin a tao, ngem patien ti dadduma a sumayaatto ti kasasaad. Ania ti makunam?
Ti kuna ti Biblia
“Dagiti nalinteg tagikuaendanto ti daga, ket agtaengdanto nga agnanayon iti dayta.”—Salmo 37:29.
Ania pay ti maammuantayo iti Biblia?
Agpatingga ti maudi nga al-aldaw iti pannakaikkat ti amin a kinadakes.—1 Juan 2:17.
Agbalinto a paraiso ti daga.—Isaias 35:1, 6.


text:
1Sililimed ngarud a nangibaon ni Josue nga anak ni Nun iti dua a lallaki a kas espia manipud Settim. Kinunana, “Mapankayo iti entero a daga, nangnangruna iti Jerico.” Napanda ket dimtengda iti balay ti maysa a balangkantis nga agnagan iti Rahab, ket nagdagusda sadiay.
2Naipakaammo daytoy iti ari ti Jerico, “Immay ditoy dagiti lallaki manipud Israel a mangsiim iti daga.”
3Nangipadanon ti ari iti sao kenni Rahab ket kinunana, “Iruarmo dagiti lallaki nga immay kenka a simrek iti balaymo, ta immayda a mangsiim iti entero a daga.”
4Ngem innalan idi ti babai dagiti dua a lallaki ket inlemmengna ida. Ket kinunana, “Wen, immay kaniak dagiti lallaki, ngem saanko nga ammo no sadino ti naggapuanda.
5Pimmanawda idi sumipnget, idi agrikep ti ruangan ti siudad. Saanko nga ammo ti napananda. Mabalin a matiliwyo ida no darasenyo ida a kamaten.”
6Ngem pinaulina idi ida iti bubungan ti balay ket inlemmengna ida kadagiti kayo ti lino nga inkabilna iti rabaw daytoy.
7Kinamat ngarud dagiti lallaki dagiti dua nga espia nga agturong iti pagballasiwan ti Jordan. Ket nagrikep dagiti ruangan apaman a nakaruar dagiti mangkamkamat.
8Saan pay a nakaidda dagiti dua nga espia idi inuli ida ti babai idiay pangatepan.
9Kinunana, “Ammok nga inted kadakayo ni Yahweh ti daga ta immay kadakami ti panagbuteng kadakayo. Agrunaw iti sangoananyo ti amin nga agnanaed iti daga.”
10Nangngeganmi no kasano a pinamaga ni Yahweh ti danum ti Baybay dagiti Runo para kadakayo idi rimuarkayo manipud Egipto. Ken nangngeganmi ti inaramidyo kadagiti dua nga ari dagiti Amorreo idiay bangir ti Jordan—ni Sihon ken ni Og— a naan-anay a dinadaelyo.
11Apaman a nangngeganmi daytoy, narunaw dagiti pusomi ket awan ti nabati a tured iti siasinoman—ta ni Yahweh a Diosyo ket Dios sadi-langit ken iti rabaw ti daga.
12Ita ngarud, pangngaasiyo ta isapatayo kaniak babaen kenni Yahweh a kas iti panangngaasik kadakayo, kaassianyonto met iti balay ti amak. Ikkandak iti natalged a pagilasinan
13nga ispalenyonto ti biag ti amak, inak, kakabsatko a lallaki ken babbai, ken dagiti amin a pamiliada, ken isalakandakaminto manipud iti ipapatay.”
14Kinuna dagiti lallaki kenkuana, “Para kenka ti biagmi, uray agingga iti patay! No saanmo a sarsaritaen ti maipapan iti rantami, maasi ken napudnokaminto ngarud kenka inton ited ni Yahweh daytoy a daga kadakami.”
15Pinaulogna ngarud ida idiay tawa babaen iti tali. Ti balay a pagnanaedanna ket naikapet iti pader ti siudad.
16Kinunana kadakuada, “Mapankayo kadagiti turturod ket aglemmengkayo ta no saan ket masarakandakayo dagiti mangkamkamat kadakayo. Aglemmengkayo sadiay iti tallo nga aldaw agingga a makasubli dagiti mangkamkamat. Ket mapankayo iti dalanyo.”
17Kinuna dagiti dua nga espia kenni Rahab, “Awanto iti pagrebbenganmi kadagiti impasapatam kadakami, no saanmo nga aramiden daytoy:
18Inton serkenmi ti daga, masapul a mangigalutka iti nalabaga a tali iti tawa a nangipaulogam kadakami, ket ummongem iti uneg ti balaymo ti ama ken inam, dagiti kakabsatmo ken amin a sangkabbalayan ti amam.
19Siasinoman a rumuar manipud kadagiti ruangan ti balaymo, addanto iti rabaw ti uloda iti darada ket awanto ti pakabasolanmi. Ngem no madangran ti siasinoman kadakayo iti uneg ti balay, ti darananto ket adda iti rabaw ti ulomi.
20Ngem no ibagam daytoy a rantami, awanto ngarud ti pagrebbenganmi a mangtungpal iti inkarimi.
21Simmungbat ni Rahab, “Mapasamak koma ti kinunayo.” Pinalubosanna ida ket pimmanawda. Ket nangigalut isuna iti nalabaga a tali iti tawa.
22Pimmanawda ket napanda idiay turturod ket nagtalinaedda sadiay iti tallo nga aldaw agingga a nagsubli dagiti mangkamkamat kadakuada. Sinapsapul ida dagiti mangkamkamat kadagiti daldalan ngem awan ti nasarakanda.
23Nagsubli dagiti dua a lallaki ket nagballasiwda a nagsublida kenni Josue nga anak ni Nun, ket imbagada kenkuana amin a napasamak kadakuada.
24Ket kinunada kenni Josue, “Pudno nga inted ni Yahweh daytoy a daga kadatayo. Agrunrunaw amin nga agnanaed iti daydiay a daga gapu kadatayo.


text:
San Roque, Antioquia
Ti San Roque ket ti maysa nga ili ken munisipalidad iti Departamento ti Antioquia, Colombia. Parte ti subrehion ti Amianan-akindaya nga Antioquia. Ti munisipalidad ket pinundar babaen ni Francisco Martinez de Ospina idi Pebrero 8, 1880. Ti ili ket mabirukan iti pagbaetan ti Karayan Nare ken ti Karayan Nus. Ti ili ket napartuat gapu ti kaadda ti balitok kadagiti lugar iti likmut ti ili. Ti ili ket mabirukan iti 121 km iti amianan ti Medellín.
Pakasaritaan[urnosen | urnosen ti taudan]
Nagbalin a munisipalidad ti San Roque idi 1884. Idi 1911, nabangon ti Perokaril ti Antioquia, a mapan iti asideg ti ili ken nangiyeg iti ekonomia iti lugar. Ti San Roque ket ammo idi a kas sentro ti panagmina iti daytoy a panawen. Ti napalabas a pakasaritaanna ket isu ti mangawis kadagiti moderno nga aldaw a turista, ken ti San Roque ket masansana tinawtawagan a kas "Ti Daga ti Naimpusuan" gapu ta dagiti patneng atattao ket mannakigayyemda. Ti nagan a "San Roque" ket nagtaud manipud iti imbokasion iti patron dagiti sakit, gapu ta saan a nasalun-at ti klima ti ili.[1]
Dagiti nagibasaran[urnosen | urnosen ti taudan]
- ^ http://www.iprc.org.co, Equipo de Internet para la Rendición de Cuentas -. "Sitio web del municipio San Roque en Antioquia". sanroque-antioquia.gov.co (iti Espaniol). Naala idi 2017-04-22.
{{cite web}}: Akinruar a silpo iti
(tulong)
|last=


text:
1Iti dayta a tiempo, napan ni Jesus kadagiti kataltalonan iti Aldaw a Panaginana. Mabisin dagiti adalanna ket rinugianda ti nangruros kadagiti dawa ti trigo ket kinnanda dagitoy.
2Ngem idi nakita dagiti Pariseo dayta, kinunada kenni Jesus, “Kitaem, inaramid dagiti adalam ti saan a nainkalintegan nga aramiden iti Aldaw a Panaginana.”
3Ngem kinuna ni Jesus kadakuada, “Saanyo kadi a pulos a nabasa ti inaramid ni David, idi mabisin isuna, ken dagiti lallaki a kakaduana?
4No kasano a simrek isuna iti balay ti Dios ket nangan iti tinapay a naidaton, a saan a nainkalintegan a kanenna, ken saan a nainkalintegan para kadagiti kakaduana, ngem nainkalintegan laeng para kadagiti papadi?
5Ken saanyo kadi a nabasa ti linteg, nga iti Aldaw a Panaginana, dagiti papadi idiay templo ket tinulawanda ti Aldaw a Panaginana ngem saanda a nakabasolan daytoy?
6Ngem ibagak kadakayo nga adda ditoy ti nangnangruna ngem ti templo.
7No naammoanyon ti kayat a sawen daytoy, 'Asi ti tarigagayak a saan ket a daton,' saanyo koman nga inukom ti awan basolna.
8Ta ti Anak ti Tao isu ti Apo ti Aldaw a Panaginana.”
9Kalpasanna, pimmanaw ni Jesus manipud idiay ket simrek iti sinagogada.
10Pagammoan, adda lalaki a kimbet ti maysa nga imana. Nagsaludsod dagiti Pariseo kenni Jesus, a kunada, “Nainkalintegan kadi a mangpaimbag iti Aldaw a Panaginana?” tapno mabalinda nga ibaga nga isuna ket nakabasol.
11Kinuna ni Jesus kadakuada, “Adda kadi kadakayo ti a no addaan iti maymaysa a karnero, ket mairana a matnag iti nauneg nga abut iti Aldaw a Panaginana, saanna kadi a gammatan daytoy ket aonenna?
12Adayo ngarud a napatpateg ti tao ngem iti karnero! Isu a nainkalintegan ti panangaramid iti naimbag iti Aldaw a Panaginana.”
13Kalpasanna, kinuna ni Jesus iti lalaki, “Iyunnatmo ti imam.” Inyunnatna ti imana, ket napaimbag daytoy, kas kasalun-at ti maysa nga imana.
14Ngem pimmanaw dagiti Pariseo ket nagpanggepda iti maibusor kenkuana. Nangbirokda iti wagas no kasano a maipapatayda isuna.
15Idi naammoan ni Jesus daytoy, immadayo isuna manipud sadiay. Adu a tattao ti nangsurot kenkuana ket pinaimbagna ida amin.
16Binilinna ida nga awan pangibagbagaanda maipapan kenkuana,
17tapno matungpal ti naibaga idi babaen kenni profeta Isaias, a kunana,
18“Adtoy ti pinilik nga adipenko; ti ay-ayatek, a pakaay-aywan unay ti kararuak. Paumayekto ti Espirituk kenkuana, ket ipakaammonanto ti pannakaukom kadagiti Hentil.
19Saanto isuna a makisinnupiat wenno agpukkaw; wenno adda makangngeg iti timekna kadagiti kalsada.
20Sannanto a dadaelen ti aniaman a naparpar a runo; saannanto nga iddepen ti aniaman nga umas-asuk a pabilo, agingga a mapagballigina ti panangukom.”
21Ket maaddaanto dagiti Hentil iti kinatalged iti naganna.”
22Ket adda nangyegda kenni Jesus iti maysa a tao a bulsek, umel ken linuganan ti demonio. Pinaimbagna isuna, ket nakapagsaon ken nakakitan ti umel a lalaki.
23Nasdaaw amin dagiti tattao ket kinunada, “Mabalin ngata a daytoy a lalaki ti anak ni David?”
24Ngem idi nangngeg dagiti Pariseo daytoy a nakakaskasdaaw, kinunada, “Saan a mangpaksiat daytoy a tao kadagiti demonio malaksid no babaen kenni Beelzebub, ti prinsipe dagiti demonio.”
25Ngem ammo ni Jesus dagiti panpanunotenda ket kinunana kadakuada, “Tunggal pagarian nga agbibinnusor dagiti umilina ket agbalin nga awan serserbina, ken tunggal siudad wenno balay nga awan panagkaykaysana ket saanto a makatakder.
26No ni Satanas ket paksiatenna ni Satanas, busorenna ti bagbagina. Kasano pay a makapagtultuloy ti pagarianna?
27Ket no mangpakpaksiatak kadagiti demonio babaen kenni Beelzebub, siasino ngarud ngay ti mangmangted kadagiti annakyo iti pannakabalin a mangpaksiat kadakuada? Gapu iti daytoy, isudanto dagiti agbalin nga ukomyo.
28Ngem no mangpakpaksiatak kadagiti demonio babaen iti Espiritu ti Dios, ngarud ti pagarian ti Dios ket immay kadakayo.
29Ken kasano a sumrek ti siasinoman iti balay ti napigsa a tao ken agtakaw kadagiti sanikuana no saanna nga igalut nga umana ti napigsa a tao? Sananto takawen dagiti sanikuana manipud iti balayna.
30Ti saanko a kadua ket maibusor kaniak, ken ti saan a makipagurnong kaniak ket agiwara.
31ibagak kadakayo, mapakawanto ti tunggal basol ken panangtabbaaw kadagiti tao, ngem saanto a mapakawan ti panangtabbaaw iti Espiritu.
32Ken ti siasinoman nga agsao iti aniaman a maibusor iti Anak ti Tao, mapakawanto dayta kenkuana. Ngem ti siasinoman nga agsao a maibusor iti Espiritu Santo, saanto a mapakawan dayta kenkuana, iti daytoy man a lubong, wenno iti masakbayan.
33Ibilangyo a napintas ti maysa a kayo no napintas ti bungana, ken ibilangyo a saan a napintas ti kayo no saan a napintas ti bungana, ta mailasinmo ti kayo babaen iti bungana.
34Dakayo nga annak dagiti uleg, agsipud ta dakeskayo, kasano a makapagsaokayo kadagiti nasayaat a banbanag? Ta no ania ti adda iti puso ti tao isu met ti isawang ti ngiwatna.
35Ti nasayaat a tao ket agaramid iti nasayaat gapu iti kinasayaat nga adda iti pusona, ken ti dakes a tao ket agaramid iti dakes gapu iti kinadakes nga adda iti pusona.
36Ket ibagak kadakayo nga inton aldaw ti pannakaukom, sungbatanto dagiti tattao ti tunggal awan serserbina a sao a naisawangda.
37Ta babaen kadagiti saom, maibilangka a nalinteg, ken makedngankanto babaen kadagiti saom.”
38Ket simmungbat dagiti sumagmamano nga eskriba ken Pariseo kenni Jesus ket kinunada, “Manursuro, kayatmi ti makakita iti pagilasinan manipud kenka.”
39Ngem simmungbat ni Jesus ket kinunana kadakuada, “Agbirbirok iti pagilasinan ti dakes ken mannakikamalala a kaputotan. Ngem awan ti maited a pagilasinan malaksid laeng iti pagilasinan ni Jonas a profeta.
40Ta kas kenni Jonas a tallo nga aldaw ken tallo a rabiina iti tian ti dakkel a lames, kastanto met a ti Anak ti Tao ket tallo nga aldaw ken tallo a rabiinanto iti puso ti daga.
41Iti pannakaukom, tumakderto dagiti lallaki iti Nineve iti sangoanan dagitoy a henerasion ket ukomenda daytoy. Ta nagbabawida iti panagkasaba ni Jonas, ket kitaenyo, adda ditoy ti natantan-ok ngem ni Jonas.
42Iti pannakaukom, tumakderto ti Reyna ti Abagatan a kaduana dagiti lallaki iti daytoy a henerasion ket ukomenanna daytoy. Naggapu isuna iti pungto ti daga tapno agdengngeg iti kinasirib ni Solomon, ket kitaenyo, adda ditoy ti natantan-ok ngem ni Solomon.
43No pimmanaw ti narugit nga espiritu iti maysa a lalaki, lumabas kadagiti namaga a lugar ket mangsapul iti paginanaan, ngem awan ti masapulanna.
44Ket kunaenna, 'Agsubliak iti balayko a naggapuak.' Iti panagsublina, masarakanna a nawalisan ken naiurnos daytoy a balay.
45Iti kasta, pumanaw ket mapan mangikuyog iti pito nga espiritu a nadakdakes pay ngem isuna, ket umayda amin agnaed sadiay. Ket agbalin a dakdakes ngem iti immuna ti pagtungpalan ti kasasaad dayta a lalaki. Kastanto met ti pagbanagan daytoy a dakes a henerasion.”
46Bayat nga agsasao pay laeng ni Jesus kadagiti adu a tattao, adda met a nakatakder iti ruar ti ina ken dagiti kakabsatna a lallaki, ket kayatda a katungtongen isuna.
47Adda nangibaga kenkuana, “Kitaem, agtaktakder ti inam ken dagiti kakabsatmo a lallaki iti ruar, ket kayatdaka a katungtongen.”
48Ngem simmungbat ni Jesus ket kinunana iti nangibaga kenkuana, “Siasino aya ti inak? Ken siasino aya dagiti kakabsatko a lallaki?”
49Ket inturongna ti imana kadagiti adalanna sana kinuna, “Kitaenyo, adtoy ti inak ken dagiti kakabsatko a lallaki!
50Ta ti siasinoman a mangaramid iti pagayatan ni Amak nga adda sadi langit, dayta a tao ti kabsatko a lalaki, ken ti kabsatko a babai, ken ti inak.”


text:
Mayor ti Munisipio
Panagtakem
- 3 a tawen manipud iti tengnga ti aldaw ti Hunio 30 kalpasan ti eleksion
- Mabalin a mabotosan agingga iti tallo nga agsasaruno a termino
Kualipikasion
- Makipagili a Filipino
- Saan a naub-ubing ngem 21 anios iti aldaw ti eleksion
- Rehistrado a botante iti munisipio a pagpabotosanna
- Residente iti munisipio a pagpabotosanna iti saan a nabibiit ngem 1 tawen sakbay ti eleksion
- Makabasa ken makasurat iti Filipino wenno iti uray ania a sabsabali a lokal a lengguahe
Bileg ken Akem
- Mangsuperbisar kadagiti amin a programa, proyekto, serbisio ken aktibidad ti gobierno ti munisipio
- Mangipakat kadagiti amin a linteg ken ordenansa mainaig iti panakaituray ti ili
- Mangirusat ken mangikagumaan iti pannakaur-or dagiti kasapulan ken mateggedan
- Ipanamnamana ti pannakaidanon dagiti kangrunaan a serbisio ken iti pannakaipaay ti umdas a pasilidad
Naadaw iti Local Government Code of 1991
Bise Mayor ti Munisipio
Panagtakem
- 3 a tawen manipud iti tengnga ti aldaw ti Hunio 30 kalpasan ti eleksion
- Mabalin a mabotosan agingga iti tallo nga agsasaruno a termino
Kualipikasion
- Makipagili a Filipino
- Saan a naub-ubing ngem 21 anios iti aldaw ti eleksion
- Rehistrado a botante iti munisipio a pagpabotosanna
- Residente iti munisipio a pagpabotosanna iti saan a nabibiit ngem 1 a tawen sakbay ti eleksion
- Makabasa ken makasurat iti Filipino wenno iti uray ania a sabsabali a lokal a lengguahe
Bileg ken Akem
- Mangiwardas iti konseho ti munisipio (municipal council) ken mangpirma kadagiti amin a kasuratan para iti pannakagastos ti nailatang a gastuen iti pannakapataray ti munisipio
- Mangdutok kadagiti opisial ken empleado ti konseho ti munisipio, malaksid kadagiti sagudayen ti Local Government Code
- Agtakem a mayor ti munisipio no adda permanente a pannakabakante
- Mangaramat kadagiti bileg ken mangisayangkat kadagiti pagrebbengan ken akem ti mayor ti munisipio kadagiti kasasaad ti temporario a pannakabakante
Naadaw iti Local Government Code of 1991
Konsehal ti Munisipio
Panagtakem
- 3 a tawen manipud iti tengnga ti aldaw ti Hunio 30 kalpasan ti eleksion
- Mabalin a mabotosan agingga iti tallo nga agsasaruno a termino
Kualipikasion
- Makipagili a Filipino
- Saan a naub-ubing ngem 18 anios iti aldaw ti eleksion
- Rehistrado a botante iti munisipio a pagpabotosanna
- Residente iti munisipio a pagpabotosanna iti saan a nabibiit ngem 1 tawen sakbay ti eleksion
- Makabasa ken makasurat iti Filipino wenno iti uray ania a sabsabali a lokal a lengguahe
Pakabuklan ti Konseho ti Munisipio
- Ti Bise Mayor ti munisipio nga agserbi a kas opisian a mangiwardas (presiding officer)
- Dagiti nabotosan a regular a kameng ti konseho
- Ti Presidente ti Liga ng mga Barangay ti munisipio
- Ti Presidente ti Sangguniang Kabataan Federation ti munisipio
- 3 a pannakabagi a sektoral: 1 manipud kadagiti babbai, 1 manipud kadagiti mangmangged iti agrikultura wenno industria, ken 1 manipud iti ania man kadagiti sumaganad: nakurapay iti munisipio, indiheno nga umili, addaan dis-abilidad
Bileg ken Akem
- Mangaprobar kadagiti ordenansa ken mangipasa kadagiti resolusion para iti epektibo a pannakaituray ti ili
- Mangur-or kadagiti kasapulan ken mateggedan para kadagiti plano iti panagdur-as, panggep dagiti programa, ken prioridad ti munisipio
- Mangipalubos kadagiti prangkisa, mangipasa kadagiti ordenansa a mangipalubos iti pannakaited dagiti permiso wenno lisensia, mangipasa kadagiti ordenansa a mangipataw kadagiti buis, bayad, ken multa
- Mangkontrol kadagiti aktibidad mainaig iti pannakausar dagiti daga, pasdek, ken estruktura iti ikub ti munisipio
- Mangaprobar kadagiti ordenansa a mangipasigurado iti nasayud ken epektibo a pannakaidanon dagiti kangrunaan a serbisio ken pasilidad
Naadaw iti Local Government Code of 1991
– Rappler.com
Sinukisok ni Loreben Tuquero ti Rappler.com | Impatarus iti Ilokano ti UMPIL (Unyon ng mga Manunulat sa Pilipinas)


text:
1Inton umay kadakayo amin dagitoy a banbanag, dagiti bendision ken dagiti lunod nga inkabilko iti sangoananyo, ket no lagipenyo dagitoy kadagiti amin a dadduma a nasion a nangiturongan ni Yahweh a Diosyo kadakayo,
2ken inton agsublikayo kenni Yahweh a Diosyo ken agtulnogkayo iti timekna, surotenyo amin dagiti ibilbilinko kadakayo ita nga aldaw— dakayo ken dagiti annakyo — iti isu-amin a pusoyo ken iti isu-amin a kararuayo,
3ket ibabawinto ni Yahweh ti pannakaibaludyo ken maasi isuna kadakayo; agsublinto isuna ken ummongennakayonto manipud kadagiti amin a tattao a nangiwarasan ni Yahweh a Diosyo kadakayo.
4No aniaman kadagiti napapanaw a tattaoyo ket addada iti kaadayoan a luglugar iti langit, ummongennakayonto ni Yahweh a Diosyo manipud sadiay, ken iyegnakayonto manipud sadiay.
5Ipannakayonto ni Yahweh a Diosyo iti daga a natagikua dagiti kapuonanyo, ket tagikuaenyonto manen daytoy; naimbagto isuna kadakayo ken ad-adda a paadoennakayonto ngem iti inaramidna kadagiti kapuonanyo.
6Kugitento ni Yahweh a Diosyo ta pusoyo ken ti puso dagiti kaputotanyo, tapno ayatenyo ni Yahweh a Diosyo iti isu-amin a pusoyo ken iti isu-amin a kararuayo, tapno agbiagkayo.
7Ikabilto ni Yahweh a Diosyo amin dagitoy a lunod kadagiti kabusoryo ken kadagiti manggurgura kadakayo, ken dagiti nangidaddadanes kadakayo.
8Agsubli ken agtulnogkayonto iti timek ni Yahweh, ken aramidenyonto amin a bilbilinna nga ibilbilinko kadakayo ita nga aldaw.
9Parang-ayennakayonto ni Yahweh a Diosyo iti amin nga aramidyo, iti bunga ti bagiyo, iti bunga dagiti ay-ayupyo, ken iti bunga ti dagayo, para iti panagrang-ay; ta agrag-onto manen ni Yahweh kadakayo gapu iti panagrang-ay, kas ti panagrag-ona kadagiti ammayo.
10Aramidennanto daytoy no agtulnogkayo iti timek ni Yahweh a Diosyo, tapno salimetmetanyo dagiti bilbilin ken alagadenna a naisurat iti daytoy a libro ti linteg, no agsublikayo kenni Yahweh a Diosyo iti isu-amin a pusoyo ken iti isu-amin a kararuayo.
11Ta saan unay a narigat kadakayo daytoy a bilin nga ibilbilinko kadakayo ita nga aldaw, wenno saan nga adayo unay daytoy kadakayo a gaw-aten.
12Awan daytoy idiay langit, tapno rumbeng a kunaenyo, 'Siasino ti umuli idiay langit para kadatayo ken mangibaba daytoy kadatayo ken mangipangngeg kadatayo, tapno mabalintayo nga aramiden daytoy?'
13Wenno awan daytoy iti ballasiw ti baybay, tapno kasapulan nga ibagayo, 'Siasino ti bumallasiw iti baybay ken mangiyeg daytoy kadatayo ken mangipangngeg kadatayo, tapno mabalintayo nga aramiden daytoy?'
14Ngem asideg unay ti sao kadakayo, iti ngiwatyo, ken iti pusoyo, tapno mabalinyo nga aramiden daytoy.
15Kitaem, inkabilko ita nga aldaw iti sangoananyo ti biag ken imbag, patay ken dakes.
16No tungpalenyo dagiti bilbilin ni Yahweh a Diosyo, nga ibilbilinko kadakayo ita nga aldaw nga ayatenyo ni Yahweh a Diosyo, a magnakayo kadagiti wagasna, ken salimetmetanyo dagiti bilbilinna, dagiti alagadenna ken dagiti linlintegna, agbiag ken umadukayo, ket bendisionannakayo ni Yahweh a Diosyo iti daga a papananyo a tagikuaen.
17Ngem no tumallikod ti pusoyo, ken saankayo a dumngeg ngem ketdi maiyaw-awankayo ken agrukbabkayo kadagiti sabali a dios ken agdaydayawkayo kadakuada,
18ket ibagak kadakayo ita nga aldaw nga awan dua-dua a mapukawkayo; saanyonto a mapaatiddug dagiti al-adawyo iti daga a lasatenyo ti Jordan a papananyo ken tagikuaen.
19Awagak ti langit ken daga tapno agsaksi maibusor kadakayo ita nga aldaw nga inkabilko iti sangoananyo ti biag ken patay, dagiti bendision ken dagiti lunod; pilienyo ngarud ti biag tapno agbiagkayo, dakayo ken dagiti kaputotanyo.
20Aramidenyo daytoy tapno ayatenyo ni Yahweh a Diosyo, tapno agtulnogkayo iti timekna, ken tapno kumpetkayo kenkuana. Ta isuna ti biagyo ken ti kaatiddug dagiti al-aldawyo; aramidenyo daytoy tapno agbiagkayo iti daga nga insapata ni Yahweh nga itedna kadagiti kapuonanyo, a ni Abraham, Isaac ken ni Jacob.”


text:
Serye (botanika)
Ti serye ket isu ti ababa ti agpangna a taksonomiko a ranggo iti baba ti seksion (ken subseksion) ngem nangatngato ngem dagiti sebbangan.
Taksonomia ti mula[urnosen | urnosen ti taudan]
Iti botanika ken taksonomia ti mula, ti serye ket isu ti subdibision ti maysa a henero. Daytoy ket kadawyan nga inus-usar tapno makatulong ti panag-urnos kadagiti dakkel unay a henero, a mabalin nga addaan kadagiti ginasut a sebbangan.
Ti serye ket makaala ti dua a parte ti nagan, wenno binomio a nomenklatura, buklen daytoy ti nagan ti henero ken ti maysa nga epiteto.
Panaglako iti kultibar[urnosen | urnosen ti taudan]
Ti panangibaga ti "serye" ket maus-usar pay (iti panagtagilako ti bukel) para iti panangigrupo kadagiti kultibar, ngem daytoy a panangibaga ket awan ti pormal a kasasaadna iti ICNCP.


text:
Papa Telesporo
Ni Santo Papa Telesporo ket isu ti Papa manipud idi 126 wenno 127 aginggana idi 136 wenno 137 wenno 138, idi las-ud ti panagturturay dagiti Romano nga Emperador a ni Adiano ken ni AntoninoPio. Isu idi ket Griego a kaputotan ken naipasngay idiay Terranova da Sibari,[1][2][3] Calabria, Italia.
Dagiti nagibasaran[urnosen | urnosen ti taudan]
Dagiti akinruar a silpo[urnosen | urnosen ti taudan]
Dagiti midia a mainaig ken ni Papa Telesporo iti Wikimedia Commons
- (Latin) Dagiti Obra ni Papa Telesporo (manipud ti Documenta Catholica Omnia)
- "Santo Papa Telesporo" Katoliko nga Ensiklopedia
- Chisholm, Hugh, ed. (1911). "Telesphorus". Encyclopædia Britannica (iti Ingles) (Maika-11 nga ed.). Cambridge University Press.


text:
1988
Ti 1988 ket maysa a bisiesto a tawen a nangrugi iti aldaw ti Biernes iti kalendario a Gregoriano.
PaspasamakUrnosen
NaipasngayUrnosen
- Marso 2 – Nadine Samonte, Filipina nga aktres
- Hulio 7 – Venus Raj, Bb. Pilipinas Universe 2010
- Hulio 25 – Sarah Geronimo, artista iti ABS-CBN
- Septiembre 15 – Chelsea Staub, Amerikana nga aktres manipud idiay Arizona
- Nobiembre 6 – Emma Stone, Amerikana nga aktres
PimmusayUrnosen
- Agosto 18 – Frederick Ashton, Briton a sumasala ken koreograpo (naipasngay 1904)
- Nobiembre 8 – Jean Marais, Pranses nga aktor (naipasngay 1913)


text:
1Idi nadamag ti reyna ti Seba ti kinalatak ni Solomon maipanggep iti nagan ni Yahweh, napan isuna tapno subukenna isuna babaen kadagiti naririkut a saludsod.
2Napan isuna idiay Jerusalem nga addaan iti adu a kakuyog a nagdaliasat, karaman dagiti kamelio a nagawit kadagiti bangbanglo, adu unay a balitok, ken adu a napapateg a batbato. Idi dimteng isuna, imbagana kenni Solomon dagiti amin nga adda iti pusona.
3Sinungbatan amin ni Solomon dagiti saludsodna. Awan ti sinaludsodna a saan a sinungbatan ni Solomon.
4Idi nakita ti reyna ti Seba ti amin a kinasirib ni Solomon, ti palasio nga impatakderna,
5ti taraon iti lamisaanna ken dagiti panagtugaw dagiti adipenna ken dagiti trabaho dagiti adipenna ken dagiti kawesda, kasta met ti taga-idasar ti kopana ken ti wagas a panangidatonna kadagiti daton a mapuoran idiay balay ni Yahweh, awanen ti bileg kenkuana.
6Kinunana iti ari, “Pudno, ti damag a nangngegak iti bukodko a daga maipapan kadagiti saom ken kinasiribmo.
7Saanko a pinati ti nangngegko agingga nga immayak ditoy, ket ita nakita daytoy dagiti matak. Saan a naibaga kaniak ti kagudua maipanggep iti kinasirib ken kinabaknangmo! Limmabeska iti kinalatak a nangngegak.
8Anian a naggasat dagiti tattaom, ken anian a naggasat dagiti adipenmo a kankanayon nga agserserbi kenka, gapu ta mangngegda ti kinasiribmo.
9Madaydayaw koma ni Yahweh a Diosmo, a maragsakan kenka, a nangisaad kenka iti trono ti Israel. Gapu ta ay-ayaten ni Yahweh ti Israel iti agnanayon, pinagbalinnaka nga ari, tapno agbalinka a nalinteg nga ukom ken aramidem ti nainkalintegan!”
10Innikkanna ti ari iti 120 a talento ti balitok ken adu a bangbanglo ken napapateg a batbato. Awanen iti ad-adu pay a kas iti kaadu dagitoy a bangbanglo nga inted ti reyna ti Seba kenni Ari Solomon a naited manen kenkuana.
11Dagiti adu a barko ni Hiram nga aglaylayag, a nangiyeg iti balitok manipud Ofir, ket nangiyeg met manipud Ofir iti adu a kayo nga almug ken napapateg a batbato.
12Nagaramid ti ari kadagiti adigi manipud iti kayo nga almug para iti templo ni Yahweh ken para iti palasio ti ari, ken dagiti arpa ken dagiti lira para kadagiti kumakanta. Awan iti kasta a kaadu iti kayo nga almug ti naipan wenno nakita manen agpapan ita nga aldaw.
13Inted ni Ari Solomon iti reyna ti Saba ti amin a kinalikagumanna, aniaman a kiniddawna, malaksid pay kadagiti inted ni Solomon kenkuana manipud iti kinaparabur ti ari. Nagsubli ngarud isuna iti bukodna a daga a kaduana dagiti adipenna.
14Ita, ti kadagsen ti balitok a simmangpet kenni Solomon iti makatawen ket 666 a talento dagiti balitok,
15malaksid ti balitok nga inyeg dagiti agisuksukat ken agtagtagilako. Nangiyeg met dagiti amin nga ari ti Arabia ken dagiti gobernador iti pagilian iti balitok ken pirak kenni Solomon.
16Nangaramid ni Ari Solomon iti dua gasut a dadakkel a kalasag a napitpit a balitok. Innem a gasut a siklo ti balitok ti naaramat iti tunggal maysa.
17Nangaramid pay isuna iti tallo gasut a kalasag a napitpit a balitok. Tallo a libra ti balitok ti naaramat iti tunggal kalasag; inkabil dagitoy ti ari idiay Palasio iti Bakir ti Lebanon.
18Ket nangaramid ti ari iti maysa a dakkel a trono a marfil ket kinalupkopanna daytoy iti kasasayaatan a balitok.
19Adda innem a tukad ti agdan nga agturong iti trono, ket nagbukel ti tuktok ti likudan daytoy. Adda pagparabawan kadagiti ima iti tunggal sikigan ti pagtugawan, ken dua a sinan-leon a nakatakder iti abay dagiti pagparabawan kadagiti ima.
20Sangapulo ket dua a sinan-leon ti nakatakder kadagiti tukad, maysa iti tunggal igid ti tunggal maysa kadagiti innem a tukad. Awan iti kas iti daytoy a trono iti uray sadinoman a pagarian.
21Balitok amin dagiti paginuman a kopa ni Ari Solomon, ken puro a balitok amin dagiti paginuman a kopa idiay Palasio iti Kabakiran ti Lebanon. Awan ti pirak, gapu ta saan a maibilang a napateg ti pirak kadagiti al-aldaw ni Solomon.
22Addaan ti ari kadagiti adu nga aglaylayag a barko iti baybay, a kakadua dagiti adu nga aglaylayag a barko ni Hiram. Maminsan iti tallo a tawen a mangisangpet iti balitok, pirak, ken marfil, kasta met kadagiti sunggo ken kadagiti bakes dagiti adu nga aglaylayag a barko.
23Isu a naartapan ni Ari Solomon dagiti amin nga ari iti lubong iti kinabaknang ken iti kinasirib.
24Binirok dagiti amin a tattao iti daga ti presensia ni Solomon tapno denggenda ti kinasiribna, nga inkabil ti Dios iti pusona.
25Nangiyeg dagiti simarungkar kadagiti sagut, al-alikamen a pirak ken balitok, ken kawkawes, kabal, ken kadagiti bangbanglo, kasta met kadagiti kabalio ken mulo, iti tinawen.
26Nagurnong ni Solomon kadagiti lugan a pakigubat ken lallaki a kumakabalio. Addaan isuna iti 1, 400 a lugan a pakigubat ken sangapiulo ket dua a ribu a kabalio nga inkabilna kadagiti siudad a pakaikabkabilan dagiti lugan a pakigubat ken agraman iti ayanna idiay Jerusalem.
27Addaan ti ari iti pirak idiay Jerusalem, a kas kaadu dagiti bato iti daga. Pinaaduna iti kayo a sedro a kas iti kaadu dagiti kayo a sikomoro nga igos nga adda kadagiti nababa a daga.
28Addaan ni Solomon kadagiti kabalio a nagatang manipud Egipto ken Cilicia. Arba-arban ti pananggatang dagitoy dagiti agtagtagilako ti ari, kada arban ti gatadna.
29Nagatang ti tunggal lugan a pakigubat manipud idiay Egipto iti innem a gasut a siklo ti pirak, ken dagiti kabalio ket 150 a siklo iti tunggal maysa. Ket adu kadagitoy ket nailako kadagiti amin nga ari dagiti Heteo ken ti Aram.


text:
Pouteria caimito
Ti Pouteria caimito, ti abiu (Panangibalikas a Portuges: [ɐˈbiw]), ket ti maysa a tropikal nga agbunga a kayo a nagtaud manipud iti rehion ti Amasona iti Abagatan nga Amerika. Daytoy ket agtubo iti agpakatengnga iti 33 kadapan (10 m) iti katayag, ken mabalin nga agtubo iti kayatag a kas 116 kadapan (35 m) babaen kadagiti nasayaat a kondision. Ti sukog ti bungana ket agdumaduma manipud iti arinduyog, ken timmirad iti ungto. No maluom, daytoy ket addaan iti nalamuyot nasileng a duyaw a kudil ken addaan iti maysa aginggana iti uppat nga immitlog a bukel.[1]†
Dagiti nota[urnosen | urnosen ti taudan]
- Ti libro ni Morton^† [1] ket isu idi ti kasisigud a batayan para iti daytoy nga artikulo ken ti di nadakamat a pakaammo ket mabalin a maipagarup a nagtaud iti dayta a taudan.
Dagiti nagibasaran[urnosen | urnosen ti taudan]
- ^ a b Morton, Julia (1987). "Abiu". Fruits of warm climates. p. 406. Naala idi 14 Agosto 2011.
Dagiti akinruar a silpo[urnosen | urnosen ti taudan]
Dagiti midia a mainaig iti Pouteria caimito iti Wikimedia Commons


text:
Shintotsukawa, Hokkaido
Ti Shintotsukawa (新十津川町, Shintotsukawa-chō, "Baro a Totsukawa") ket maysa nga ili a mabirukan idiay Subprepektura ti Sorachi, Hokkaido, Hapon.
Manipud idi Septiembre 2016, ti ili ket addaan iti nakarkulo a populasion iti 6,787, ken ti densidad ti populasion iti 14 a tattao tunggal maysa a km². Ti dagup a kalawa ket 495.62 km².
Idi 1890, dagiti tattao manipud iti Totsukawa iti Prepektura ti Nara tinuntonda manen ti daga.
Dagiti nagibasaran[urnosen | urnosen ti taudan]
- ^ https://www.gsi.go.jp/KOKUJYOHO/MENCHO/backnumber/GSI-menseki20210101.pdf; panid: 8.
- ^ "住民基本台帳人口・世帯数 | 総合政策部計画局統計課"; naala idi: Pebrero 12, 2021.
Dagiti akinruar a silpo[urnosen | urnosen ti taudan]
- Dagiti midia a mainaig iti Shintotsukawa, Hokkaidō iti Wikimedia Commons
- Opisial a website (iti Hapon)


text:
Pagsasao a Bantoanon
Ti pagsasao nga Asi[3] ket ti rehional a pagsasao a Bisaya a naisasao a kakuyog dagiti pagsasao ti Romblomanon ken Onhan, idiay probinsia ti Romblon, Filipinas. Nagtaud ti Asi originated idiay isla ti Banton, Romblon ken naiwarwaras iti kaaruba nga is-isla ti Sibale, Simara, ken dagiti ili ti Odiongan ken Calatrava idiay Isla ti Tablas. Dagiti agsasao iti Asi idiay Odiongan ket natawtawaganda iti Odionganon, Calatravanhon idiay Calatrava, Sibalenhon idiay Concepcion, Simaranhon idaiy Corcuera, ken Bantoanon idiay Banton.
Dagiti nagibasaran[urnosen | urnosen ti taudan]
- Lobel, Jason William. 2002. "An introduction to the languages of Romblon." In Sarokan News Magazine, July 8, 2002.


text:
Calabria
Ti Calabria (panangibalikas [kaˈlaːbrja]; kadagiti Calabriano a dialekto: Calabbria wenno Calavria, iti kinaugma ket ammo a kas ti Bruttium wenno -dati- a kas ti Italia, ket maysa a rehion idiay akin-abagatan nga Italia, nga abagatan ti Napoles, a mabirukan idiay "ramay ti saka" ti Italiano a Peninsula. Ti kapitolio a siudad ti Calabria ket ti Catanzaro. Ti kaaduan ti populasion a siudad ti Calabria ket ti Reggio, ken daytoy pay ti tugaw ti konseho ti gobierno ti Calabria.
Daytoy key mabeddengan iti amianan babaen ti rehion ti Basilicata, iti abagatan a laud babaen ti rehion ti Sicilia, iti laud babaen ti Baybay Tirreno, ken iti daya babaen ti Baybay Honiko. Ti rehion ket sakupenna ti 15,080 km2 (5,822 sq mi) ken addaan iti populasion iti sumurok a 2 a riwriw. Ti demonimo ti Calabria iti Ingles ket ti Calabrian (Italiano: calabrese). Kadagiti taga-ugma a paset ti panawen ti nagan a Calabria ket inus-usar idi ti akin-abagatan a peninsula ti Apulia a nakunkuna pay a kas ti mikod ti Italia.
Dagiti nagibasaran[urnosen | urnosen ti taudan]
Adu pay a mabasbasa[urnosen | urnosen ti taudan]
- Arlacchi, Pino, kenJonathan Steinberg. Mafia, Dagiti Agtaltalon ken Dagiti Nalatak nga Estado: Kagimongan iti Tinawtawid a Calabria (2009)
- Dal Lago, Enrico, ken Rick Halpern, eds. Ti Amerikano nga Abagatan ken ti Italiano a Mezzogiorno: Salaysay iti Komperatibo a Pakasaritaan (2002) ISBN 0-333-73971-X
- Dunston, Lara, kenm Terry Carter. Dagiti Agbanbaniaga ti Calabria (Dagiti Agbanbaniaga – Thomas Cook) (2009), pagsurotan a libro
- Moe, Nelson. Ti Pannakaimatangan manipud idiay Vesuvius: Italiano a Kultura ken ti Akin-abagatan a Saludsod (2002)
- Schneider, Jane. Akin-abagatan a Saludsod ti Italia': Orientalismo iti Maysa a Pagilian (1998)
Dagiti akinruar a silpo[urnosen | urnosen ti taudan]
Dagiti midia a mainaig iti Calabria iti Wikimedia Commons


text:
Kinarugit dagiti sumagmamano a staging ken loading areas ti jeep iti syudad, agtultuloy a...
BAGUIO CITY - Inaklon ti Jeepney Terminal Inspection iti syudad a narugit dagiti sumagmamano a staging ken loading areas kadagiti jeep iti...
Kaso ti African Swine Fever iti Benguet, agtultuloy nga iwanwanawan ti Provincial Veterinary Office
BAGUIO CITY - Adda laengen ti maymaysa a munisipyo iti probinsya ti Benguet a saan nga apektado iti African Swine Fever (ASF)...
Panagridam kontra ti Bird Flu iti probinsa ti Benguet, maipalpalagip
BAGUIO CITY - Umap apela ti Provincial Veterinary Office ti Benguet kadagiti agtartaraken iti manok tapnu liklikanda pay a gumatang kadagiti live...
Kangatuan a kaso ti Dengue, nailista sadiay Apayao
BAGUIO CITY - Nailista iti probinsya ti Apayao ti kangatuan a kaso ti dengue iti rehiyon Cordillera para iti umuna nga innem...
Makabulan a selebrasyon ti 35th Anniversary ti rehiyon Cordillera, mapadpadaanan
BAGUIO CITY - Mapagsagsaganaan ita ti makabulan a selebrasyon ti 35th Anniversary ti rehiyon Cordillera Maibasar iti damag, ti...
Local farmers iti rehiyon, mabalballaagan kontra iti peste ita a rainy season
Pests BAGUIO CITY - Agbalballaag ti Plant Pest Surveillance (PPS) Team iti rehiyon Cordillera kadagiti mannalon iti posible...
Pannakasuspendir ti naipangato a PhilHealth contribution, kidkiddawen ti grupo dagiti mannursuro iti Cordillera
BAGUIO CITY- Kidkiddawen ti Alliance of Concerned Teachers Cordillera ti pannakasuspendir ti naipangato a PhilHealth contribution a...
Posible a pannakaisubli ti ROTC, saan a kankanungan ti Alliance of Concerned Teachers Cordillera
BAGUIO CITY- Saan a kankanunungan ti Alliance of Concerned Teachers Cordillera ti posibilidad a pannakaisubli ti Reserve...
Pannakaadal manen ti K to 12 program, isingsingasing ti Alliance of Concerned Teachers Cordillera
BAGUIO CITY- Isingsingasing ti Alliance of Concerned Teachers Cordillera iti baro a dadaulo ti Department of Education...
P6 a kanayonan a plete, naituding a talantanen ti transport group ken LTFRB-Cordillera
TRANSPORT SECTOR BAGUIO CITY- Mangnamnama ita dagiti transport group iti Cordillera a mapatgan ti kiddaw dagitoy a manayonan...


text:
Joseph Smith—Mateo
Ti naadaw manipud iti patarus ti Biblia kas naipalgak ken ni Joseph Smith a Propeta idi 1831: Mateo 23:39 ken kapitulo 24.
Kapitulo 1
Ipadto ni Jesus ti agdidiaya a pannakadadael ti Jerusalem—Ibitlana pay ti maikadua a yaay ti Anak ti Tao, ken ti pannakadadael dagiti nadangkes.
1 Ta kunak kadakayo, a didakton makita manipud ita ken maammuan a siak ti insurat dagiti propeta, agingga a kunayo: Nagasat ti aumasideg iti nagan ti Apo, kadagiti ulep iti langit, ken kaduana amin dagiti nasantuan nga anghel. Sa naawatanna dagiti disipulona a nasken nga umay manen iti daga, kalpasan ti pannakaitan-ok ken pannakakoronana iti makanawan ti bDios.
2 Ket rimmuar ni Jesus, ken pimmanaw iti templo; ket sinurot dagiti disipulona, tapno denggenda, nga agkuna: Maestro, ipakitam kadakami dagiti patakder ti templo, a kas iti nasaom—Maduprakdanto, ket mabatidanto kenka a nakalkaldaang.
3 Ket kinuna kadakuada ni Jesus: Diyo kadi makita amin dagitoy a banag, ken diyo kadi ida maawatan? Pudno kunak kadakayo, awanto ti mabati ditoy, iti daytoy a templo, a abato iti rabaw ti sabali a dinto maduprak.
4 Ket pinanawan ida ni Jesus, ket napan iti aBantay ti Olibo. Ket bayat panagtugawna iti Bantay ti Olibo; sinurot dagiti disipulona a sililimed, a kinunada: Ibagam kadakami no kaanonto dagitoy a banag a nasaom maipapan iti pannakadadael ti templo, ken dagiti Hudio; ken ania ti btanda ti cyaaymo, ken ti dpanaggibus ti lubong, wenno ti pannakadadael dagiti enadangkes, nga isu ti panaggibus ti lubong?
5 Ket simmungbat ni Jesus, ket kinunana kadakuada: Dumngegkayo tapno awan ti tao a mangallilaw kadakayo;
6 Ta adunto ti umay a mangaramat iti naganko, nga agkuna—Siak ni Cristo—ket adunto ti maallilawda;
7 Ket iturongdakayonto tapno aagrigat, ket papatayendakayonto, ket bkaguradakayonto dagiti amin a pagilian, gapu iti naganko;
8 Kalpasanna adunto ti mapasakitan, ket liputandanto ti tunggal maysa, ket kaguradanto ti tunggal maysa;
9 Ket adunto ti lumtuad a sinsinan propeta, ket adunto ti allilawenda;
10 Ket gapu ta rumimrimbaw ti kinamanagbasol, adunto ti lumamiis ti apanagayatna;
11 Ngem ti agtalinaed a natibker ken saan a parimbawan, isudanto ti maisalakan.
12 No, ngarud, makitayonto ti amakarimon nga aramid iti panagladingit, a nasao ni bDaniel a propeta, a maipanggep iti pannakadadael ti cJerusalem, agtakderkayonto iti dnasantuan a lugar; isu a makabasa maawatanna koma.
13 Ket agkamang koma dagiti adda iti Juda kadagiti abantay;
14 Pumanaw koma ti adda iti tuktok ti balay, ket saan nga agsubli a mangala iti ania man iti balayna;
15 Wenno ti adda iti talon a mangsubli kadagiti lupotna;
16 Ket ay-ay pay dagiti addaan aanak, ken dagiti agpasuso kadagita nga aldaw;
17 Ngarud, ikararagyo iti Apo a saan koma nga iti panawen ti lam-ek ti pannagnayo, wenno iti aldaw a Panaginana;
18 Ta, kadagitanto nga aldaw, nakaronto ti panagrigat dagiti aHudio, ken kadagiti agindeg iti bJerusalem, dagiti saan pay a napnapan iti Israel, a mangibagi iti Dios, manipud iti punganay ti pagarianda agingga iti daytoy a kanito; saan, wenno iti kaano man a makapanto pay iti Israel.
19 Amin dagiti banag a pasamakenda pangrugian laeng dagiti pagladingitan a dumtengto kadakuada.
20 Ket malaksid no mayababa dagidiay nga aldaw, awanto kadakuada ti maisalakan; ngem para iti pagimbagan dagiti napili, a maibatay iti katulagan, mayababanto dagidiay nga aldaw.
21 Adtoy, imbagak kadakayo dagitoy a banag maipanggep kadagiti Hudio; ket manen, kalpasan dagiti parikut kadagidiay nga aldaw a dumteng iti Jerusalem, no asinonto man ti agkuna kadakayo, Imutektekan, adtoy ni Cristo, wenno dita, diyo patpatien;
22 Ta kadagidiay nga aldaw addanto met dagiti agparang a sinsinan a Cristo, ken sinsinan a propeta, ket agipakitadanto iti adu a tanda ken pagsidsiddaawan, tapno iti kasta, no mabalin, allilawendanto dagiti napili, dagiti napili a maibatay iti katulagan.
23 Adtoy, ibagak dagitoy a banag kadakayo para iti pagimbagan dagiti anapili; ken kasta met a makangngegkayonto iti bgubgubat, ken damdamag iti gubat; kitaenyo a saankayo a mariribukan, ta mapasamakto amin dagiti imbagak kadakayo; ngem saan pay a kanibusanan.
24 Adtoy, naibagakon kadakayo idi;
25 Gapuna, no kunadanto kadakayo: Adtoy, adda iti disierto; saankayo a mapan: Adtoy, adda iti nalimed a siled; saankayo a mamati;
26 Ta iti isisingising ti lawag ti agsapa iti adaya, ket agsaknap ti lawagna uray pay iti laud, ket saknapenna ti intero a daga, kastanto met ti yaay ti Anak ti Tao.
27 Ket ita ipakitak kadakayo ti pangngarig. Adtoy, sadino man ti yan ti bangkay, sadiay, ti paguummongan dagiti agila; kastanto met ti apanaguummong dagiti pilik iti uppat a suli ti daga.
28 Ket makangngegdanto iti gubgubat, ken damdamag iti gubgubat.
29 Adtoy agsaoak para iti pagimbagan dagiti pilik; ta addanto tumakder a pagilian a mangsuppiat iti sabali a pagilian, ken pagarian a mangsuppiat iti sabali a pagarian; addanto abisin, ken angol, ken ginggined, iti lugar dagiti addaan sagubanit.
30 Ket manen, gapu iti yaadunto ti basbasol, lumamiisto ti panagayat dagiti tao; ngem isu a di parimbawan, isunto ti maisalakan.
31 Ket manen, maikasabanto iti intero a alubong daytoy Ebanghelio ti Pagarian, para iti saksi ti amin a pagilian, sa umayton ti kanibusanan, wenno ti pannakadadael dagiti nadangkes;
32 Ket manen ti makarimon nga aramid ti panagladingit, a sinao ni Daniel a propeta, matungpalto.
33 Ket kalpasan a dagus ti riribuk kadagidiay nga aldaw, agsipngetto ti ainit, ket saanto nga ited ti bulan ti lawagna, ken agtinnagto dagiti bituen manipud iti langit, ket madayyegto ti bileg ti langit.
34 Pudno, kunak kadakayo, daytoy a kaputotan, a pakaipakitaanto dagitoy a banag, saanto a mapukaw agingga a saan a mapasamak amin nga imbagak kadakayo.
35 Nupay, umayto dagiti aldaw, a mapukaw ti langit ken ti daga; saanto pay la a mapukaw dagiti abalikasko, ngem matungpalto amin.
36 Ket, kas nasaok idin, kalpasan ti ariribuk kadagidiay nga aldaw, ken ti bileg iti langit madayyeg, isunto pay la ti panagparang ti tanda ti Anak ti Tao iti langit, ket isunto ti panagladingit amin dagiti tribu; ket makitadanto ti Anak ti Tao nga bumay manipud iti ulep ti langit, a nabileg ken napnuan dayag;
37 Ket asino man a mangipateg iti abalikasko, saanto a maallilaw, ta umayto ti Anak ti Tao, ket itugotnanto dagiti banghelna a bayabayen ti naindaklan nga aweng ti trumpeta, ket cummongendanto a sangsangkamaysa dagiti nabati kadagiti pilina manipud iti uppat a suli, manipud iti maysa a ngudo ti langit agingga iti bangir.
38 Ita adalenyo ti pangngarig ti aigos—No naganus pay dagiti sangana, ket mangrugrugi nga agbulong, ammoyo nga asidegen ti kalgaw;
39 Kasta met, kadagiti pilik, no makitadan dagitoy amin a banag, ammodanton nga asidegen, uray pay iti ridaw;
40 Ngem iti dayta nga aldaw, ken oras, awan ti asino man a amakaammo; awan, uray pay dagiti anghel ti Dios iti langit, no di la ti Amak.
41 Ngem kas kadagidi aldaw ni aNoe, kastanto met iti yaay ti Anak ti Tao;
42 Ta addanto kadakuada, kas kadagidi aldaw a sakbay ti alayus; ta agingga iti aldaw nga iseserrek ni Noe iti daong agkakaanda ken agiinumda, agaassawa ken mangaskasarda;
43 Ket awan ti ammoda agingga a dimteng ti layus, ket nilapunos amin ida; isu a kastanto met iti yaay ti Anak ti Tao.
44 Kalpasanna matungpalton dayta naisurat, ta kadagiti amaudi nga aldaw, duanto ti adda iti talon, maalanto ti maysa, ket bmabati ti sabali.
45 Duanto ti aggilgiling iti paggilingan, maalanto ti maysa, ket mabati ti sabali;
46 Ket no ania ti ibagak iti maysa, ibagak iti amin a tao; aagsiputkayo, ngarud, ta diyo ammo no ania nga oras ti yaay ti Apoyo.
47 Ngem ammuenyo daytoy, no ammo ti nasayaat a tao iti balay no ania nga oras ti yaay ti mannanakaw, nasiputanna koma, ket saan koma a nastrek ti balayna, ngem nakapagsagana koma.
48 Ngarud agsaganakayo met, ta iti dayta nga oras a diyo namnamaen, isu ti yaay ti Anak ti Tao.
49 Asino, ngarud, ti anapudno ken masirib a katulongan, nga inaramid ti Apo a mangituray iti pagtaenganna, a mangted kadakuada iti taraon iti naitani a panawen?
50 Nagasat dayta katulongan ti apo, nga inton umay, masarakanna a kasta; ket pudno kunak kadakayo, aramidennanto a mangituray kadagiti amin a sanikuana.
51 Ngem no dayta dakes a katulongan kunananto iti pusona: aItantan ti apok ti yaayna,
52 Ket rugiannanto a dangran ti padana a katulongan, ket makikaan ken makiinum kadagiti nabartek.
53 Umayto ti apo dayta a katulongan iti aldaw a dina sapsapulen, ken iti oras a dina namnamaen,
54 Ket guduaennanto, ket itedna ti guduana kadagiti managinsisingpet; addanto panagsangit ken apanangemkem.
55 Ket kastoy ti idadateng ti akanibusanan dagiti nadangkes, maibatay iti padto ni Moises, a kinunana: Maisinadanto kadagiti tao; ngem saanto pay nga isu ti kanibusanan ti daga, ngem into no kua.


text:
Kategoria:Dagiti biddut ti CS1: dagiti akinruar a silpo
Daytoy ti pagsurotan a kategoria para kadagiti dakamat ti CS1 nga addaan kadagiti parametro nga agtengtengel iti titulo nga aglaon kadagiti silpo ti ruar.
Akinruar a silpo iti
| =
Daytoy ket mapasamak no ania man kadagiti agtengtengel ti titulo a parametro ti dakamat ti CS1 wenno CS2 – ti
|title=,
|chapter=,
|publisher=,
|work= wenno dagiti ania man a parbo a nagan: ti
|journal=,
|magazine=,
|newspaper=,
|periodical= ken
|website= – ket agtengngel ti maysa nga akinruar a silpo (URL). Dagiti akinruar a silpo kadagitoy a parametro ket dadaelenda ti metadata ti dakamat ket mabalin a taudan dagiti nadumadumaa mensahe ti biddut.
Ti mangsolbar daytoy a biddut, ikkaten ti akin-ruar a silpo manipud iti naibaga a parametro. Ikeddeng nga ikabil ti akin-ruar a silpo iti nasaysayaat a maitunos a parametro:
- para iti
|chapter=, ti URL ket mabalin a maitagikua iti
|chapter-url=.
- para kadagiti dadduma a parmetro, mabalin a maitagikua iti
|url=.
Dagiti panid nga agraman iti daytoy a biddut ket automatikoda a maikabil iti Kategoria:Dagiti biddut ti CS1: dagiti akinruar a silpo.[a]
Dagiti nota[urnosen | urnosen ti taudan]
- ^ Dagiti panid kadagiti nagan ti espasio ti Kategoria tungtungan, Papeles tungtungan, Tulong tungtungan, MediaWiki tungtungan, Modulo tungtungan, Tungtungan, Plantilia tungtungan, Agar-aramat, Agar-aramat tungtungan, ken Wikipedia tungtungan ket saanda a nairaman kadagiti kategoria ti pagsurotan ti biddut. Iti pay maipatinayon, dagiti panid nga agraman kadagiti nagan a maipada kadagiti tabas ti '/[Pp]agipadasan', '/[Pp]angsubok', '/[^/]*[Ll]istan', ken '/[Aa]rkibo' ket saanda a mairaman kadagiti pagsurotan a kategoria.
Pampanid iti kategoria "Dagiti biddut ti CS1: dagiti akinruar a silpo"
Dagiti sumaganad a 8 a panid ket adda iti daytoy a kategoria, manipud iti 8 a dagup.


text:
Kadawyan a tawen a mangrugi iti Biernes
Daytoy ti kalendario para iti ania man a kadawyan a tawen a mangrugi iti Biernes, Enero 1 (dominikal a letra C). Kas pagarigan: dagiti tawen ti Gregoriano ti 1993, 1999, 2010 ken 2021[1] wenno dagiti tawen ti Huliano ti 1910 ken 1899 (kitaen dagiti tabla dita baba).
Ti kadawyan a tawen ket ti tawen nga addaan kadagiti 365 nga aldaw, a saan a bisiesto a tawen nga addaan kadagiti 366 nga aldaw.
Daytoy laeng ti kita ti tawen a ti nth "Doomsday" (Dominggo iti daytoy a tawen) ket saan nga ISO a lawas n; daytoy ket adda iti ISO a lawas ti n-1.
Dagiti nagibasaranUrnosen
- ^ Robert van Gent (2017). "The Mathematics of the ISO 8601 Calendar". Utrecht University, Department of Mathematics. Naala idi 20 Hulio 2017.


text:
1Dagiti putot a lallaki ni Ruben nga inauna a putot a lalaki ni Israel—ita, ni Ruben ti inauna a putot a lalaki ni Israel, ngem naited ti kalinteganna a kas inauna a putot kadagiti putot a lallaki ni Jose a putot ni Israel gapu ta tinulawan ni Ruben ti papag a pagiddaan ni amana. Isu a saan isuna a nailista kas inauna nga anak.
2Ni Juda ti kapipigsaan kadagiti kakabsatna a lallaki, ket mabalin nga agtaud kenkuana ti mangidaulo. Ngem ti kalintegan kas inauna nga anak ket kukua ni Jose—
3dagiti putot a lallaki ni Ruben, ti inauna a putot ni Israel ket da Hanoc, Pallu, Heznon, ken Carmi.
4Dagitoy dagiti kaputotan ni Joel: Ti putot a lalaki ni Joel ket ni Semaias. Ti putot a lalaki ni Semaias ket ni Gog.
5Ti putot a lalaki ni Gog ket ni Simei. Ti putot a lalaki ni Mica ket Reaias. Ti putot a lalaki ni Reaias ket ni Baal.
6Ti putot a lalaki ni Baal ket ni Beeras, nga intugot ni Tiglat Pileser nga ari ti Asiria a kas balud. Ni Beeras ti mangidadaulo iti tribu ni Ruben.
7Dagiti kakabagian ni Beeras babaen kadagiti pulida ket dagiti sumaganad, a naisurat kadagiti listaan dagiti pakasaritaan ti pamiliada: Ni Jeiel ti inauna, ni Zacarias, ken
8ni Bela a putot a lalaki ni Azaz a putot a lalaki ni Sema a putot a lalaki ni Joel. Nagnaedda iti Aroer, agingga iti Nebo ken Baal Meon,
9ken agturong iti daya a pangrugian ti let-ang a dumanun iti Karayan Eufrates. Gapu ta adu dagiti bakada iti daga ti Galaad.
10Kadagiti al-aldaw ni Saul, rinaut ti tribu ni Ruben dagiti Hagrita ket pinarmekda ida. Nagnaedda kadagiti tolda dagiti Hagrita iti entero a daga iti daya ti Galaad.
11Nagnaed iti asidegda dagiti kamkameng iti tribu ti Gad, iti daga ti Basan agingga iti Saleca.
12Dagiti mangidadaulo kadakuada ket ni Joel, a pangulo ti puli, ni Safam a pangulo ti sabali a puli, ken ni Janai ken ni Safat idiay Basan.
13Dagiti kakabagianda kadagiti familia dagiti ammada, ket da Micael, Mesullam, Seba, Jorai, Jocan, Zia, ken ni Eber—pitoda amin.
14Dagitoy a nagnagan dagiti tattao ket kaputotan ni Abihail, ket ni Abihail ket putot a lalaki ni Huri. Ni Huri ket putot a lalaki Jaroa. Ni Jaroa ket putot a lalaki ni Galaad. Ni Galaad ket putot a lalaki ni Micael. Ni Micael ket putot a lalaki ni Jesisai. Ni Jesisai ket putot a lalaki ni Jado. Ni Jado ket putot a lalaki ni Buz.
15Ni Ahi ket putot a lalaki ni Abdiel a putot a lalaki ni Guni, ti ulo dagiti pamilia dagiti ammada.
16Nagnaedda iti Galaad, idiay Basan, kadagiti ilina, ken kadagiti amin a pagpaaraban idiay Saron agingga kadagiti beddengna.
17Amin dagitoy ket naisurat kadagiti pakasaritaan ti pamiliada kadagiti al-aldaw ni Jotam nga ari ti Juda ken ni Jeroboam nga ari ti Israel.
18Dagiti Rubenita, dagiti Gadita, ken dagiti kaguddua a tribu ti Manases ket addaan iti uppat a pulo ket uppat a ribu a soldado a nasanay a makigubat, nga agaw-awit kadagiti kalasag, ken kampilan, ken agibiat iti pana.
19Rinautda dagiti Hagrita, Jetur, Nafis ken Nodab.
20Inawatda ti nasantoan a tulong a maibusor kadakuada. Iti kastoy a wagas, naparmekda dagiti Hagrita ken dagiti amin a kakadduada. Gapu ta immawag dagiti Israelita iti Dios iti paggugubatan, ket sinungbatanna ida, gapu ta nagtalekda kenkuana.
21Tiniliwda dagiti ayupda, agraman dagiti limapulo a ribu a kamelio, 250, 000 a karnero, dua ribu nga asno, ken 100, 000 a lallaki.
22Gapu ta ti Dios ti nakiranget para kadakuada, adu kadagiti kabusorda ti pinapatayda. Nagnaedda iti dagada agingga iti pannakatiliwda a kas balud.
23Nagnaed iti daga ti Basan dagiti kaguddua iti tribu ti Manases agingga iti Baal Hermon ken Senir (isu ti, Bantay Hermon).
24Dagitoy dagiti mangidadaulo kadagiti familiada: da Efer, Isi, Eliel, Azriel, Jeremias, Hodavias, ken Jadiel. Napipigsa ken natuturedda a lallaki, nalalatak a lallaki a mangidadaulo kadagiti pamiliada.
25Ngem saanda a napudno iti Dios dagiti kapuonanda. Ngem ketdi nagdaydayawda, kadagiti didiosen dagiti tattao iti daga, a dinadael ti Dios iti sangoananda.
26Pinagpungtot ti Dios ti Israel ni Pul nga ari ti Asiria (a maawagan met iti Tiglat Pileser, ari ti Assiria). Innalana a kas balud dagiti Rubenita, Gadita ken ti kaguddua a tribu ti Manases. Impanna ida idiay Hala, Habor, Hara, ken idiay karayan iti Gozan, a nagtalinaedanda agingga iti daytoy nga aldaw.


text:
Nagduduma a produkto a mailaklako iti Baguio City Public Market, ngimmato
BAGUIO CITY - Ngimmato ti presyo dagiti nagduduma a produkto a mailaklako iti Baguio City Public Market. Iti panakiuman...
Presyo ti tinapay ken Sardinas iti rehiyon, agtaltalinaed sigun iti DTI Cordillera
BAGUIO CITY -Agtaltalinaed nga stable ti presyo ti tinapay ken sardinas iti Cordillera kas maibasar iti panagwanawan ti Department of Trade and...
Ruta ti libreng sakay program ti LTFRB iti rehiyon Cordillera, nanayunan
BAGUIO CITY - Nanayunan pay iti lima nga ruta ti Libreng Sakay program a mangipaay ti serbisyo kadagiti healthcare workers iti rehiyon...
Kontruksyon ti bike lane iti Baguio City, manamnama a maileppas ita nga tawen
BAGUIO CITY - Naipanamnama iti pannakaipalpas ita a tawen dagiti bike lanes ti Baguio City. Gapu iti dayta, agtultuloy...
Panakaipatungpal ti P7-B monorail project iti Baguio City, naikalintegan
BAGUIO CITY - Inkalintegan ni Councilor Benny Bomogao, dadaulo ti Committee on Public Utilities, Transportation, and Traffic Legislation ti singasing a P7-B...
Baro a modus ti smuggling ti nateng iti pagilian, imbutaktak dagiti mannalon iti Benguet
BAGUIO CITY - Inaklon ti grupo dagiti mannalon iti Benguet ti maatap a baru nga modus iti smuggling kadagiti nateng iti pagilian.
Damag nga oversuplay ti carrots, napaglibakan; Pannakailako iti nababa a presyo ti nasao a...
BAGUIO CITY - Pinaglibakan ti Department of Agriculture iti damag mainaig iti oversuplay ti carrots Kasaruno daytoy iti nagwaras...
Produksyon ti kaunaan nga tilapia noodles sadiay Kalinga, maitaltal-o
BAGUIO CITY - Maitaltal-o ti produksyon iti kaunaan a tilapia noodles iti probinsya ti Kalinga. Kasaruno daytoy iti naangay...
MOA signing para iti pannakaital-o ti woodcrafting ken dairy production ditoy Baguio City, naipatungpal
BAGUIO CITY - Nagpinnirma ti lokal a gobierno ti Baguio City ken iti Ifugao Woodcarvers' Multipurpose Cooperative ken dagiti nagduduma a woodcraft...
Selebrasyon ti Baguio Coffee and Rabbit Food Festival iti syudad, maiyaw awis
BAGUIO CITY - Guyguyuguyen ti City Veterinary and Agriculture Office (CVAO) iti publiko a makipaset iti Baguio Coffee and Rabbit Food Fest’...


text:
1Ni Pablo, maysa nga adipen ni Jesu-Cristo, naayaban nga agbalin nga apostol, ken nailasin para iti ebanghelio ti Dios.
2Daytoy ti ebanghelio nga inkarina sakbay iti amin babaen kadagiti propetana iti Nasantoan a Sursurat.
3Maipapan daytoy iti Anakna a naipasngay manipud kadagiti kaputotan ni David no maipapan iti lasag.
4Naipakaammo isuna nga isu ti Anak ti Dios babaen iti pannakabalin iti Espiritu iti kinasanto babaen iti panagungar manipud iti patay, ni Jesu- Cristo nga Apotayo.
5Inawattayo ti parabur ken panagbalin nga apostol babaen kenkuana para iti panagtulnog iti pammati kadagiti amin a nasion, a maigapu iti naganna.
6Kadagitoy a nasion, naayabankayo met nga agbalin a kukua ni Jesu-Cristo.
7Daytoy a surat ket para kadagiti amin nga adda idiay Roma, dagiti ay-ayaten ti Dios, a naayaban nga agbalin a nasantoan a tattao. Parabor koma ti adda kadakayo, ken kapia manipud iti Dios nga Amatayo ken ni Apo Jesu-Cristo.
8Umuna, agyamanak iti Diosko babaen kenni Jesu-Cristo gapu kadakayo amin, gapu ta naiwaragawag ti pammatiyo iti entero a lubong.
9Ta ti Dios ti saksik, a pagserserbiak iti espirituk iti ebanghelio ti Anakna, no kasano nga itultuloyko a dakdakamatenkayo.
10Kankanayonko a kidkiddawen kadagiti kararagko a babaen iti aniaman a wagas ket agballigi-ak koman ita babaen iti pagayatan ti Dios iti iyuumayko kadakayo.
11Gapu ta tartarigagayak a makitakayo, tapno mangitedak koma kadagiti naespirituan a sagut, tapno mapapigsakayo.
12Dayta ket, kalkalikagumak a makipinnabileg kadakayo, babaen iti pammati ti tunggal maysa, pammatiyo ken pammatik.
13Ita, saanko a kayat a saanyo nga ammo, kakabsat, a masansan a pangpanggepek nga umay kadakayo, ngem malaplappedanak agingga ita. Kayatko daytoy tapno maaddaanak met kadagiti bunga kadakayo a kas met kadagiti nabatbati a Hentil.
14Adda pagrebbengak kadagiti Griego ken kadagiti gangannaet, kadagiti masirib ken kadagiti maag.
15Ngarud, no maipapan kaniak, nakasaganaak met a mangiwaragawag iti ebanghelio kadakayo nga adda dita Roma.
16Gapu ta saanko nga ibain ti ebanghelio, agsipud ta daytoy ti pannakabalin ti Dios a maipaay iti pannakaisalakan iti amin a mamati, umuna ket para kadagiti Judio ket kalpasanna kadagiti Griego.
17Ta iti daytoy, naipakaammo ti kinalinteg ti Dios manipud pammati agingga iti pammati, a kas naisurat, “Agbiagto dagiti nalinteg babaen iti pammati.”
18Ta naipakaammo ti pungtot ti Dios manipud langit a maibusor iti amin a saan a nadiosan ken kinakillo dagiti tattao, a babaen iti kinakillo ket igawidna ti kinapudno.
19Daytoy ket gapu ta makitada ti nammoan maipanggep iti Dios. Ta linawlawagan ida ti Dios.
20Ta nagbalin a silalawag a makita dagiti saan a makita a kababalinna sipud pay iti pannakaparsua ti lubong. Maawatan dagitoy babaen kadagiti naparsua a banbanag. Dagitoy a saan a makita a kababalinna ket ti agnanayon a pannakabalin ken kinaDiosna. Kas pagbanaganna, awan pagpambar dagitoy a tattao.
21Daytoy ket gapu ta uray no naammoanda ti maipanggep iti Dios, saanda nga intan-ok isuna a kas Dios, wenno saanda a nagyaman kenkuana. Ngem ketdi, nagbalinda a maag iti panpanunotda, ken limmidem dagiti saan a makarikna a puspusoda.
22Ibagbagada a masiribda ngem nagbalinda a maag.
23Insukatda ti dayag ti saan a madadael a Dios iti kaas-asping iti langa iti madadael a tao, kadagiti billit, kadagiti uppat ti sakana nga ayup, ken kadagiti agkarkarayam a banbanag.
24Ngarud, binaybay-an ida iti Dios kadagiti panaggartem ti pusoda iti kinarugit, para iti pakaibabainan dagiti bagbagida met laeng.
25Isuda dagiti nangisukat iti kinapudno ti Dios para iti inuulbod, ken nangdayaw ken nagserbi iti naparsua imbes nga iti Namarsua, nga agnanayon a maidaydayaw. Amen.
26Gapu iti daytoy, binaybay-an ida ti Dios kadagiti nakababain a regget, ta insukat dagiti babbaida ti gagangay a pakaaramatanda para iti maibusor iti gagangay a kinasiasinoda.
27Kasta met, pinanawan met dagiti lallaki ti gagangay a pakaaramatanda kadagiti babbai ket sineggedanda dagiti kinaderrepda iti maysa ken maysa. Dagitoy dagiti lallaki a nangaramid iti saan nga umno kadagiti padada a lallaki, ken nangawat ti rumbeng a dusa kadagiti pannakaiyaw-awanda iti gagangay a nakaiparsuaanda.
28Gapu ta saanda nga immanamong iti pannakaadda ti Dios iti pannakaammoda, binaybay-an ida ti Dios iti dakes a panunot, tapno aramidenda dagitoy saan a maiparbeng.
29Napnoda kadagiti amin a kinakillo, kinadangkes, kinaagum ken gura. Napnoanda iti kinaap-apal, kinamammapatay, kinamanagaapa, kinamanangallilaw, ken dakes a pangpanggep.
30Mannaritada, mammaperdi, ken managgura iti Dios. Naranggasda, natangsit, ken napangas. Isuda dagiti agar-aramid kadagiti dakes a banbanag, ken nasukirda kadagiti nagannakda.
31Awan iti pannakaawatda; saanda a mapagtalkan, awanan gagangay a panagayat, ken saan a manangngaasi.
32Maawatanda dagiti annuroten ti Dios, a maikari iti patay dagiti agar-aramid iti kasta a banbanag. Ngem saanda laeng nga ar-aramiden dagitoy a banbanag, anamonganda met dagiti dadduma nga agar-aramid kadagitoy.


text:
1Idi naammoan amin ni Mardokeo ti naaramid, rinay-abna ti pagan-anayna ket nagkawes iti nakirsang a lupot ken nagikabil kadagiti dapo. Napan isuna iti tengnga ti siudad, ket naganug-og isuna iti napigsa ken nasaem.
2Nagpatingga laeng isuna iti ruangan ti palasio ti ari, gapu ta awan ti mapalubusan nga sumrek a nakakawes iti nakirsang a lupot.
3Kadagiti amin a probinsia a nakadanunan ti bilin ken linteg ti ari, adda iti kasta unay a panagladingit kadagiti Judio, a nabuyogan iti panagayunar, panagsangit, ken panagladingit. Adu kadakuada iti nagidda iti nakirsang a lupot ken kadagiti dapo.
4Idi napan dagiti babbalasitang ken dagiti adipen ni Ester nga imbaga kenkuana, nagledaang ti reyna. Nangipatulod isuna iti lupot a pagkawes ni Mardokeo (tapno ussobenna ti nakirsang a lupot), ngem saanna nga inawat dagitoy.
5Ket pinaayaban ni Ester ni Hatak, maysa kadagiti opisial ti ari, a nadutokan nga agserbi kenkuana. Binilinna isuna a mapan kenni Mardokeo tapno ammoenna ti napasamak ken no ania ti kayatna a sawen iti ar-aramidenna.
6Napan ngarud ni Hatak iti ayan ni Mardokeo iti plasa iti siudad iti sangoanan iti ruangan ti palasio ti ari.
7Impadamag ni Mardokeo kenkuana amin a napasamak kenkuana, ken no mano ti bilang ti pirak nga ingkari ni Haman a maikilo ken maikabil iti pagiduldulinan iti kinabaknang ti ari tapno maibilin a mapapatay dagiti Judio.
8Nangted pay ni Mardokeo kenni Hatak iti kopya ti bilin a naited iti Susa para iti pannakadadael dagiti Judio. Inaramidna daytoy tapno ipakita ni Hatak daytoy kenni Ester, ken tapno maitedna kenni Ester ti pagrebbengan a mapan iti ari tapno agkiddaw iti paborna, ken makipagpakpakaasi kenkuana para kadagiti tattaona.
9Napan ngarud ni Hatak ken imbagana kenni Ester ti imbaga ni Mardokeo.
10Kalpasanna nakisarita ni Ester kenni Hatak ket imbagana nga agsubli isuna kenni Mardokeo.
11Kinuna ni Ester, “Amin dagiti adipen ken dagiti tattao kadagiti probinsia ti ari ket ammoda a siasinoman a lalaki wenno babai iti mapan iti akin uneg a paraangan ti ari a saan a napaayaban, adda iti maymaysa laeng a linteg: a masapul a mapapatay isuna-malaksid iti siasinoman a pangiturungan ti ari ti balitok a setro tapno agbiag dayta a tao. Saanak a napaayaban a mapan iti ayan ti ari kadagitoy tallo-pulo nga aldaw.”
12Isu nga impadamag ni Hatak kenni Mardokeo dagiti imbaga ni Ester.
13Sinungbatan ni Mardokeo daytoy a mensahe: “Saanmo a panunoten nga iti palasio ti ari, ket makalibaskanto ngem kadagiti dadduma a Judio.
14No agtalinaedka a naulimek kadagitoy a tiempo, aggapu iti sabali a lugar ti tulong ken panangispal kadagiti Judio, ngem sika ken ti balay ni amam ket mapukawto. Siasino ti makaammo a nalabit a naitan-okka a reyna para iti kastoy a gundaway?”
15Kalapasanna, impatulod ni Ester daytoy a mensahe kenni Mardokeo,
16“Mapanka, ummongem dagiti amin a Judio nga agnanaed iti Susa, ket agayunarkayo para kaniak. Saankayo a mangan wenno uminum iti tallo nga aldaw, ti rabii wenno aldaw. Dagiti babbalasitangko ken siak ket agayunar iti isu met laeng a wagas. Ket mapanakto iti ayan ti ari, uray no maibusor daytoy iti linteg. Ket no mapukawak, mapukawak.”
17Napan ni Mardokeo ket inaramidna amin nga imbaga ni Ester nga aramidenna.


text:
Alpabeto a Tibetano
Ti alpabeto a Tibetano ket maysa nga abugida iti Indic a taudan nga inus-usar iti panagsurat ti pagsasao a Tibetano ken ti pay Dzongkha, ti pagsasao a Sikkimes, pagsasao a LadakhiLadakhi, ken sagpaminsan pay ti Balti. Ti naimaldit a porma ket tinawtawagan iti sinuratan nga uchen (Tibetano: དབུ་ཅན་, Wylie: dbu-can; "addaan iti ulo") bayat a ti porma ti naisurat iti ima a kursibo ket tinawtawagan iti sinuratan nga umê (Tibetano: དབུ་མེད་, Wylie: dbu-med; "awan ulo").
Ti alpabeto ket asideg a naisilpo iti dakkel nga entidad ti Tibetano, ken sakupenna ti ballasiw dagiti lugar idiay Tsina, Butan, India, Nepal, ken Pakistan.[1] Ti alpabeto a Tibetano ket puon ti alpabeto a Limbu, ti alpabeto a Lepcha,[2] ken ti adu ti pagsasaona a sinuratan a 'Phags-pa.[2]
Ti alpabeto a Tibetano ket nairomanisado kadagiti nadumaduma a waya.[3] Daytoy nga artikulo ket agus-usar ti sistema ti transliterasion ti Wylie.


text:
Naragsak nga isasangbay iti Ilocano a patarus ti www.GotQuestions.org!
Nakalista iti baba dagiti panid a mabalin a mabasa iti Ilocano:
Ti Naimbag a Damag
Sika aya ket Addaanen ti Biag nga Agnanayon?
Napakawan ka kadin? Kasano nga mapakawan ti Dios dagiti amin nga basol ko?
Ania ti kayat a saoen ti panangawat ken ni Jesus kas personal a Mangisalakanmo?
Anya ti plano iti pannakaisalakan / pamuspusan iti pannakaisalakan?
Ania iti Kristiano?
Ania ti kaipapanan ti agbalin a nayanak manen a Kristiano?
Ania dagiti uppat a naespirituan a linteg?
Kasanoak a makiurnos iti Dios?
Ni Jesus laeng kadi ti dalan tapno makapan idiay langit?
Kasano a masiguradok nga mapanak idiay Langit kalpasan iti ipapatayko?
Addapay kadi iti biag kalpasan iti ipapatay?
Anya ti pudno a relihiyon ti para kaniak?
Anya dagiti versikulo iti Biblia maipapan iti pamuspusan iti pannakaisalakan nga kinuna iti libro iti Taga-Roma?
Anya ti kararag iti maysa a managbasol?
Siak ket namatin kenni Jesus…anya tatta?
Dagiti napateg unay a saludsod
Adda kadi Dios? Adda kadi pammaneknek iti kaadda ti Dios?
Siasino ni Jesu-Cristo?
Ni Jesu-Cristo aya ket Dios? Inaklon aya Ni Jesu-Cristo nga Isu ket Dios?
Anya dagiti kababalin iti Dios? Anya ti kapada iti Dios?
Pudno kadi a Sao ti Dios ti Biblia?
Anya kadi ti Cristianismo ken anya kadi ti pammati dagiti Cristiano?
Pudno kadi ti Dios? Kasano nga naan-anay a masiguradok nga pudno ti Dios?
Anya kadi iti kaipapanan iti biag?
Kasapulan pay kadi a pagtulnogan dagiti Cristiano dagiti linteg iti Daan a Tulag?
Ti kina-Dios kadi ni Cristo ket nakasurat iti Biblia?
Ti pannakaisalakan kadi ket babaen laeng ti pammati wenno babaen ti pammati ken ti naimbag nga aramid?
Siasino kadi ti Espiritu Santo?
Kasanok a maammoan ti pagayatan ti Dios para iti biagko?
Kasanok a mapagballigian ti basol iti Nakristianoan a panagbiagko?
Apay ta saanak nga agpakamatay?
Dagiti masansan a madamag a saludsod
Ania ti mapasamak kalpasan ti ipapatay?
No naisalakanen, agnanayonen a naisalakan?
Nakasurat kadi iti Biblia nga saanen nga mapukaw ti pannakaisalakan iti agnanayon?
Anya ti panagkita ti Cristiano iti panangpapatay iti bagi? Anya ti kunkunaen ti Biblia maipapan iti panangpapatay iti bagi?
Babbai a papastor / mangaskasaba? Ania kadi ti ibaga ti Biblia maipapan kadagiti babbai nga agminministro?
Ania ti ibaga ti Biblia maipapan iti pannakiasawa kadagiti dadduma a rasa?
Anya ti kinapateg ti bunyag a Cristiano?
Anya kadi ti kunkunaen ti Biblia maipapan iti panangted ti apagkapullo dagiti Cristiano?
Anya kadi ti kunkunaen ti Biblia maipapan iti panagsina ti agassawa ken panagasawa manen?
Anya ti kukunaen ti Biblia maipapan iti panagsex wenno panagkaidda sakbay ti panagpakasar?
Anya kadi ti kunkunaen ti Biblia maipapan ti panagsugal? Basol kadi ti panagsugal?
Anya kadi ti kunkunaen ti Biblia maipapan iti panaginum ti arak?
Ania ti ibaga ti Biblia maipapan kadagiti tattoo / tebbeng iti bagi?
Dagiti taraken nga animal kadi ket makapan idiay Langit? Addaan kadi ti kararua dagiti taraken nga animal?
Anya kadi ti isursuro ti Biblia maipapan iti Trinidad?
Anya kadi ti panagsao iti nadumaduma a pagsasao?
Sadino ti ayan ni Jesus idi tallo nga aldaw iti nagbaetan ti ipapatay ken panagungarna?
Anya kadi ti kunkunaen ti Biblia maipapan kadagiti dinosaurs? Adda kadi dinosaurs iti Biblia?
Siasino ti asawa ni Cain? Ti asawa kadi ni Cain ket ti kabsatna a babae?
Anya kadi ti kinuna ti Biblia maipapan iti panagbalin a bakla? Ti panagbalin a bakla kadi ket basol?
Masturbation – daytoy kadi ket basol kuna iti Biblia?


text:
Kasibu
Ti Kasibu ket maysa a maika-3 a klase nga ili iti probinsia ti Nueva Vizcaya iti Filipinas.
Dagiti baranggay[urnosen | urnosen ti taudan]
Ti ili ti Kasibu ket nabingbingay a politikal iti 30 a barbaranggay.[2]
- Antutot
- Alimit
- Poblacion (Alloy)
- Bilet
- Binogawan
- Bua
- Biyoy
- Capisaan
- Cordon
- Didipio
- Dine
- Kakiduguen
- Lupa
- Macalong
- Malabing
- Muta
- Pao
- Papaya
- Pudi
- Tokod
- Seguem
- Tadji
- Wangal
- Watwat
- Camamasi
- Catarawan
- Nantawacan
- Alloy
- Kongkong
- Pacquet (Ilongot Res.)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Municipality of Kasibu | (DILG)
- ^ a b "2015 Census of Population, Report No. 3 – Population, Land Area, and Population Density" (PDF). Philippine Statistics Authority. Quezon City, Philippines. Agosto 2016. ISSN 0117-1453. Naiyarkibo (PDF) manipud iti kasisigud idi Mayo 25, 2021. Naala idi Hulio 16, 2021.
- ^ Tanap ti Cagayan Dagup ti Populasion babaen ti Probinsia, Siudad, Munisipalidad ken Baranggay. Naala idi Hulio 8, 2021 (iti Ingles)
- ^ Senso ti Populasion (2020). "Rehion II (Tanap ti Cagayan)". Dagup ti Populasion babaen ti Probinsia, Siudad, Munisipalidad ken Baranggay. Philippine Statistics Authority. Naala idi Hulio 8, 2021.
- ^ Senso ti Populasion (2015). "Rehion II (Tanap ti Cagayan)". Dagup ti Populasion babaen ti Probinsia, Siudad, Munisipalidad ken Baranggay. Philippine Statistics Authority. Naala idi Hunio 20, 2016.
- ^ Senso ti Populasion ken Sangkabalayan (2010). "Rehion II (Tanap ti Cagayan)". Dagup ti Populasion babaen ti Probinsia, Siudad, Munisipalidad ken Baranggay. National Statistics Office. Naala idi Hunio 29, 2016.
- ^ Dagiti Senso ti Populasion (1903–2007). "Rehion II (Tanap ti Cagayan)". Tabla 1. Nabilangan ti Populasion kadagiti Nadumaduma a Senso babaen ti Probinsia/Nangato nga Urbano a Siudad: 1903 aginggana idi 2007. National Statistics Office.
- ^ "Probinsia ti Nueva Vizcaya". Datos ti Populasion ti Munisipalidad. Local Water Utilities Administration. Naala idi Disiembre 17, 2016.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Plantilia:Break
Sukatanna ti
no ti ayan ket saan a maitunos, kas pagarigan dagiti karkarna a kaso no nasken a padaen ti
.
Liklikan pay ti panagmarka ti HTML kadagiti artikulo.
Panagusar[urnosen ti taudan]
Ti parametro ket ti ania man a sibubukel a bilang, aginggana iti 5.
Ti
{{brk}} ken
{{crlf}} ket dagiti baw-ing (dagiti apat), ken mabalinda pay a mausar.
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar
{{clear}}(dagiti apat:
{{-}},
{{br}}, ken
{{clr}})


text:
1Kalpasan ti pannakatay ni Saul, nagsubli ni David manipud iti panangrautna kadagiti Amalekita ket nagtalinaed isuna iti dua nga aldaw idiay Siklag.
2Iti maikatlo nga aldaw, adda maysa a lalaki a simmangpet manipud iti kampo ni Saul a napisang ti badona ken adda rugit iti ulona. Idi simmangpet isuna iti ayan ni David, ket nagpakleb isuna iti daga.
3Kinuna ni David kenkuana, “Sadino ti naggapuam?” Simmungbat isuna, “Naglibasak manipud iti kampo ti Israel,”
4Kinuna ni David kenkuana, “Pangngaasim ta ibagam kaniak no ania ti napasamak.” Simmungbat isuna, “Naglibas dagiti tattao manipud iti gubat. Adu ti napasag ken adu dagiti natay. Natay met da Saul kenni Jonatan nga anakna.”
5Kinuna ni David iti agtutubo, “Kasanom nga ammo a natay da Saul ken Jonatan nga anakna?”
6Simmungbat ti agtutubo, “Nairana nga addaak idiay bantay Gilboa, ket adda sadiay ni Saul nga agsadsadag iti gayangna, ket asidegen dagiti karwahe ken kumakabalio a kabusor a mangtiliw kenkuana.
7Kimmita Saul iti aglawlaw ket nakitanak ket inayabannak. Simmungbatak, 'Adtoyak.'
8Kinunana kaniak, 'Siasinoka?' Sinungbatak isuna, 'Maysaak nga Amalekita.'
9Kinunana kaniak, 'Pangngaasim ta umasidegka kaniak ket patayennak, ta tengngelnak ti nakaro a panagsagaba, ngem sibibiagak pay laeng.'
10Isu nga imasidegak kenkuana ket pinatayko isuna, gapu ta ammok a saanen nga agbiag kalpasan a mapasag isuna. Ket innalak ti korona nga adda iti ulona ken ti pulseras nga adda iti takkiagna, ket inyegko dagitoy ditoy kenka, apok.”
11Ket, pinisang ni David dagiti pagan-anayna, ken kasta met ti inaramid dagiti amin a lallaki a kaduana.
12Nagladingit, nagsangit ken nagayunarda agingga iti rabii para kenni Saul, para kenni Jonatan nga anakna, para kadagiti tattao ni Yahweh ken para iti balay ti Israel gapu ta napasagda babaen iti kampilan.
13Kinuna ni David iti agtutubo, “Taga-anoka?” Simmungbat isuna, “Anaknak ti maysa a ganggannaet iti daytoy a daga, maysaak nga Amalekita.”
14Kinuna ni David kenkuana, “Apay a saanka a nagbuteng a nangpatay iti ari a pinulotan ni Yahweh babaen iti bukodmo nga ima?”
15Inayaban ni David iti maysa kadagiti agtutubo ket kinunana “Inka ket patayen isuna.” Isu a napan dinuyok dayta a lalaki ti Amalekita, ket natay ti Amalekita.
16Ket kinuna ni David iti natay nga Amalekita, adda iti ulom ti bukodmo a dara gapu ta ti bukodmo a ngiwat ti nangpaneknek iti maibusor kenka ket kinunam, 'Pinatayko ti ari a pinulotan ni Yahweh.'”
17Kalpasanna, kinanta ni David daytoy a dung-aw maipapan kada Saul ken Jonatan nga anakna.
18Imbilinna kadagiti tattao nga isuroda daytoy a Kanta ti Bai kadagiti lallaki a putot ti Juda, a naisurat iti Libro ti Jasar.
19“Ti dayagmo, Israel, ket natayen, napapatay kadagiti bantaymo! Kasano a napasag ti maingel!
20Saanmo nga ibagbaga daytoy idiay Gat, saanmo nga iwarwaragawag daytoy kadagiti kalsada iti Askelon, tapno saan a makapagrag-o dagiti babbai a putot dagiti Filisteo, tapno saan a makapagrambak dagiti babbai a putot dagiti saan a nakugit.
21Banbantay ti Gilboa, awan koma kadakayo ti linnaaw wenno tudo, wenno talon a mangmangted kadagiti bukbukel nga aggpaay a daton, ta sadiay ket narugitan ti kalasag ti maingel. Ti kalasag ni Saul a saanen a napulotan iti lana.
22Manipud iti dara dagidiay napapatay, manipud kadagiti bagi dagiti maingel, saanen a nagsubli ti bai ni Jonatan, ken saan a nagsubli nga awan naaramidan ti kampilan ni Saul.
23Ni Saul ken Jonatan ket maay-ayat ken managparabur iti panagbiag, ken iti ipapatayda ket saanda a nagsina. Nasigsiglatda ngem kadagiti agila, napigpigsada ngem kadagiti leon.
24Dakayo a babbai nga annak ti Israel, sangitanyo ni Saul, a nangkawes kadakayo iti napintas nga eskarlata, a nangarkos iti balitok kadagiti pagan-anaayyo.
25Anian a pannakapasag ti maingel iti paggugubatan! Napapatay ni Jonatan kadagiti nangangato a lugarmo.
26Maladigitanak unay para kenka Jonatan a kabsatko. Napategka unay kaniak. Nakaskasdaaw ti ayatmo kaniak, nalablabes ngem iti panagayat dagiti babbai.
27Anian a pannakapasag ti maingel, ken ti pannakapukaw dagiti igam a panggubat!”


text:
1Iti dayta nga aldaw, inted ni Ari Ahasuero kenni Reyna Ester ti sanikua ni Haman, a kabusor dagiti Judio. Ken nangrugi a nagserbi ni Mardokeo iti ari, ta imbagan ni Ester no ania ti pakainaigan ni Mardokeo kenkuana.
2Inuksot ti ari ti singsingna nga adda pagseliona, a binabawina manipud kenni Haman, ket intedna daytoy kenni Mardokeo. Dinutokan ni Ester ni Madokeo a mangimaton iti sanikua ni Haman.
3Kalpasanna, nakisarita manen ni Ester iti ari. Nagpakleb isuna iti daga ken nagsangit kabayatan ti panangpakpakaasina kenkuana tapno gibusenna ti dakes a panggep ni Haman a kaputotan ni Agag, ti gandat nga insaganana a maibusor kadagiti Judio.
4Ket inturong ti ari ti balitok a setro kenni Ester; bimmangon isuna ken nagtakder iti sangoanan ti ari.
5Kinunana, “No makaayo daytoy iti ari, ken no nakasarakak iti pabor iti panagkitam, no ti banag ket agparang a nalinteg iti sangoanan ti ari, ken no makaay-ayoak kadagiti matam, palubosam a maysa a bilin ti maipaulog iti nagan ti ari a mangwaswas kadagiti surat nga insurat ni Haman nga anak a lalaki ni Hamedata nga Agagita, dagiti surat nga insuratna tapno dadaelenna dagiti Judio nga adda kadagiti amin a probinsia ti ari.
6Ta kasano a maituredko a kitaen ti didigra a mapasamak kadagiti tattaok? Kasano a maibturak a buyaen ti pannakadadael dagiti kakabagiak?”
7Kinuna ni Ari Ahasuero kenni Reyna Ester ken kenni Mardokeo a Judio, “Kitaenyo, intedkon kenni Ester ti balay ni Haman, ken imbitinda isuna iti pagbitayan, gapu ta rautenna koma dagiti Judio.
8Mangisuratkayo iti sabali a bilin a maipaulog iti nagan ti ari para kadagiti Judio, ken deppelanyo daytoy iti selio babaen iti singsing ti ari. Ta ti bilin a naipaulog iti nagan ti ari a naisuraten ken nadeppelanen iti selio babaen iti singsing ti ari ket saanen a mabalin a mawaswas.”
9Kalpasanna, naayaban dagiti eskriba ti ari iti dayta a kanito, iti maikatallo a bulan, nga isu ti bulan ti Sivan, iti maika-23 nga aldaw ti bulan. Maysa a bilin ti naipaulog iti nagan ti ari ti naisurat a naglaon iti amin nga imbilbilin ni Mardokeo maipapan kadagiti Judio. Naisurat daytoy para kadagiti gobernador dagiti probinsia, kadagiti gobernador ken kadagiti opisial dagiti probinsia a masarakan manipud idiay India agingga idiay Etiopia, kadagiti 127 a probinsia, iti tunggal probinsia a naisurat iti bukodda a panagsurat, ken kadagiti tribu dagiti tattao iti pagsasaoda, ken kadagiti Judio kadagiti bukodda a panagsurat ken pagsasao.
10Nangisurat ni Mardokeo iti nagan ni Ari Ahasuero ken dineppelanna daytoy iti singsing ti ari a pagselio. Impatulodna dagiti surat babaen kadagiti para itulod kadagiti surat nga agluglugan kadagiti napapartak a kabalio a nausar para iti panagserbi iti ari, a naiyanak manipud iti kuadra ti ari.
11Inted ti ari kadagiti Judio nga adda iti tunggal siudad ti pammalubos nga aguummong ken agkaykaysa a mangsalakib kadagiti biagda; a mangkisap, mangpapatay, ken mangdadael iti aniaman nga armada manipud kadagiti aniaman a tattao wenno probinsia a mabalin a mangraut kadakuada, kadagiti annakda, agraman kadagiti babbai, wenno kadagiti mangtakaw kadagiti sanikuada.
12Maipatungpal daytoy kadagiti amin a probinsia ni Ari Ahasuero, iti maika-13 nga aldaw ti maika-12 a bulan, nga isu ti bulan ti Adar.
13Ti kopia ti bilin a naipaulog iti nagan ti ari ket maited a kas linteg ken maipablaak kadagiti amin a tattao. Masapul a sisasagana dagiti Judio nga agibales kadagiti kabusorda iti dayta nga aldaw.
14Isu a naglugan dagiti para itulod kadagiti surat kadagiti kabalio ti ari a maus-usar iti panagserbi iti ari. Napanda nga awan taktakna. Ti bilin a naipaulog iti nagan ti ari ket naited met manipud iti palasio idiay Susa.
15Kalpasanna, pimmanaw ni Mardokeo iti imatang ti ari a nakakawes iti naarian a pagan-anay nga asul ken puraw, nga addaan iti nadayag a korona a balitok ken maris-ube a kagay a naaramid iti kasasayaatan a lino. Ket nagpukkaw ken nagragsak ti siudad ti Susa.
16Naaddaan dagiti Judio iti lawag ken kinaragsak, rag-o ken dayaw.
17Kadagiti amin a probinsia ken kadagiti amin a siudad, sadinoman a nakadanonan ti bilin a naipaulog iti nagan ti ari, adda iti kinaragsak ken rag-o kadagiti Judio, padaya ken piesta. Adu kadagiti nadumaduma a tattao iti daga ti nagbalin a Judio, gapu ta ti panagbuteng dagiti Judio ket nagdissuor kadakuada.


text:
INTERBIU | DR. GENE HWANG
Ilawlawag ti Maysa a Mathematician No Apay a Mamati iti Dios
Ni Dr. Gene Hwang a nayanak idi 1950 idiay Tainan, Taiwan ket maysa a retirado a propesor ti mathematics idiay National Chung Cheng University idiay Taiwan. Dati met a prosesor idiay Cornell University, U.S.A., ken inaramidna sadiay ti research-na maipapan iti statistics ken probability. Iti adu a tawen, maysa isuna kadagiti eksperto a kaaduan iti impablaak maipapan iti statistics, tay-ak a pakiramramananna agingga ita. Idi agtutubo pay, mamati a nangrugi ti biag babaen ti ebolusion. Ngem nagbalbaliw ti kapanunotanna. Ininterbiu ti Agriingkayo! maipapan iti trabaho ken pammatina.
Ania dagiti sursuro a naadalmo idi agtutuboka pay?
Idiay eskuelaanmi, insuroda ti teoria ti ebolusion, ngem awan ti nakailawlawag no kasano a nangrugi a mismo ti biag. Idi nagbalin a Taoista dagiti nagannakko, kanayon a dumngegak kadagiti mannursuro iti relihionda ken adu ti saludsodko kadakuada. Ngem manmano dagiti makapnek a sungbatda.
Apay a pinilim ti agbalin a mathematician?
Idi addaak iti elementaria, nangrugi ti napalalo a panaginteresko iti matematika. Nagtultuloy dayta a panaginteres uray idi nagkolehioak. Nangnangruna a kaay-ayok idi dagiti klasemi iti mathematics ken probability. Para kaniak, ti ababa ken nalawag nga ebidensia a naibatay iti matematika ket nakapimpintas ken nakaskasdaaw.
Kasanoka a naginteres iti Biblia?
Idi 1978, nangrugi a nakipagadal iti Biblia ni baketko a Jinghuei kadagiti Saksi ni Jehova ken makikaduaak met no kua iti panagadalda. Aggigiankami idin idiay United States. Kalkalpas laeng ni Jinghuei ti doctorate degree-na iti physics, ken agad-adalak met idi iti statistics iti Purdue University idiay Indiana.
Ania ti makunam idi iti Biblia?
Naapresiarko unay ti salaysay ti Biblia maipapan iti pannakaisagana ti daga a pagyanan ti tao. Saan a kas kadagiti nagkauna a sarsarita, agparang a ti innem a panawen ti panamarsua a mabasa iti Genesis ket maitunos kadagiti napaneknekanen a pudno nga impormasion nupay simple ti pannakaisalaysayna. * Ngem iti adu a tawen, diak latta makombinsir ti bagik a mamati nga adda Namarsua.
Apay? Ania ti problema?
No patiek nga adda Namarsua, kasla tinallikudakon ti namulagatak a relihion
Panagriknak ngamin idi, no patiek nga adda Namarsua, kasla tinallikudakon ti namulagatak a relihion. Saan ngamin nga isursuro ti nagkauna a Taoismo nga adda Dios a Namarsua.
Ngem apay a nagbalbaliw met laeng ti kapanunotam?
Bayat a pampanunotek idi ti naggapuan ti biag, ad-adda a makomkombinsirak a nakakomkomplikado la ketdi ti immuna a sibibiag a banag. Kas pagarigan, masapul a kabaelanna ti agpaadu, ket agkasapulan dayta iti impormasion iti genes ken iti maysa a sistema a surotenna tapno eksakto ti pannakakopia dayta nga impormasion. Kasta met, uray ti kasisimplean a sibibiag a selula ket agkasapulan iti komplikado a proseso tapno makabukel iti baro a selula a kompleto ti pasetna. Kasapulanna pay ti pamay-an tapno makaala iti enerhia ken tapno mausarna dayta. Kasano koma a basta lattan timmaud dagita a komplikado a proseso manipud iti awanan biag a banag? Kas maysa a mathematician, diak maawat dayta nga ideya. Nakaim-imposible a basta lattan timmaud ti biag.
Apay a nagdesisionka nga adalen a naimbag dagiti pannursuro dagiti Saksi ni Jehova?
Nakipagad-adalak idin kadagiti Saksi ngem maisardesardeng. Ngem idi bimmisitaak ditoy Taiwan idi 1995, nagsakitak ket kinasapulak ti tulong. Kinontak ni baketko nga adda idi idiay United States dagiti Saksi ni Jehova ditoy Taiwan. Idi nakitadak, pirmi ti kapsutkon. Addaak iti ruar ti ospital ta awanen ti bakante sadiay a pagyanan ti pasiente. Maysa a Saksi ti nangipan kaniak iti maysa a hotel tapno makaungarak. Kanayon a kitaenna ti kondisionko sa impannak iti maysa a klinika tapno maagasanak.
Dayta a naimpusuan a panangipategda kaniak ti nangtukay iti pusok. Pinampanunotko pay dagiti gundaway a tinulongan dagiti Saksi ni Jehova ti pamiliak. Nabigbigko a naidumdumada gapu iti pammatida. Isu a nakipagadalak manen iti Biblia kadakuada. Iti simmaruno a tawen, nabautisaranak.
Maikontra kadi iti pammatim dagiti naadalmo maipapan iti siensia?
Saan a pulos! Iti nabiit pay a tawtawen, nangtedak kadagiti sientista a mangad-adal iti panagandar dagiti genes kadagiti makatulong kadakuada nga ebidensia a naibatay iti matematika. Ti panagadal iti genetics ket mangted iti pannakaawat maipapan iti panagandar ti biag—pannakaawat a namagsiddaaw kaniak iti sirib ti Namarsua.
Mangtedka man iti pagarigan dayta a sirib ti Namarsua.
Alaentayo a pagarigan ti panagpaadu (reproduction). Iti dadduma nga organismo a kas iti amoeba, awan ti makuna a lalaki wenno babai. Dagitoy a mikrobio a buklen laeng ti maymaysa a selula ket agpaadu babaen ti panangkopiada kadagiti impormasion iti genes-da ken panangguduada iti bagida—proseso a maaw-awagan iti asexual reproduction. Ngem agpaadu ti kaaduan nga animal ken mula babaen ti sexual reproduction. Iti dayta a proseso, mapagtipon dagiti impormasion iti genes dagiti nagannak a lalaki ken babai. Ania ti ipakpakita ti sexual reproduction?
No naballigi metten ti asexual reproduction iti nakabaybayagen a panawen, apay koma pay laeng nga agbalin a sexual reproduction ket nakakomkomplikado a mekanismo ti kasapulan tapno mapasamak dayta? Ken dagiti proseso a kasapulan tapno maala ti kagudua ti impormasion iti genes ti lalaki ken kagudua met iti babai sa mapagtipon dagita ket pirmi a nagkomplikado, isu a nagdakkel a problema dayta dagiti evolutionary biologist. Para kaniak, ti sexual reproduction ket awan duadua a gapuanan ti sirib ti Dios.
^ par. 11 Para iti ad-adu pay nga impormasion maipapan kadagiti panawen ti panamarsua, kitaem ti broshur a Naparsua Kadi ti Biag? nga impablaak dagiti Saksi ni Jehova ken mabasa online iti www.jw.org/ilo.